ΑΛΛΑΓΗ ΦΡΟΥΡΑΣ ΣΤΑ ΠΕΡΙΦΕΡΕΙΑΚΑ ΟΡΓΑΝΑ ΤΗΣ ΝΔ ΣΤΗ ΘΕΣΣΑΛΙΑ - Paidis.com\nΤον Απρίλιο οι εκλογές ανάδειξης συνέδρων και οργάνων στο κόμμα\nΗ κ. Ελένη Κοπάνου είναι η νέα Πρόεδρος της Περιφερειακής οργάνωσης Θεσσαλίας της ΝΔ ενώ νέος Αναπληρωτής Γραμματέας Οργανωτικού Θεσσαλίας και Στερεάς Ελλάδος είναι ο κ. Στέργιος Χυτούδης που παίρνουν τις θέσεις των Γιώργου Ζιαράγκα και Ξένιας Κρασαδάκη αντίστοιχα.\nΜε αφορμή την αλλαγή αυτή από τη ΝΟΔΕ Λάρισας εκδόθηκε η παρακάτω ανακοίνωση:\n“Η Νομαρχιακή Διοικούσα Επιτροπή Λάρισας θέλει να ευχαριστήσει την πρώην Αναπληρώτρια Γραμματέα Οργανωτικού Θεσσαλίας και Στερεάς Ελλάδος κα Κρασαδάκη Ξένια και τον πρώην Πρόεδρο περιφερειακής οργάνωσης Θεσσαλίας κο Ζιαράγκα Γεώργιο για την άριστη συνεργασία μας και για τους κοινούς αγώνες που έχουμε δώσει έως σήμερα και να τους ευχηθεί καλή συνέχεια στην πορεία τους. Επίσης καλωσορίζει τον νέο Αναπληρωτή Γραμματέα Οργανωτικού Θεσσαλίας και Στερεάς Ελλάδος Χυτούδη Στέργιο και την νέα Πρόεδρο Περιφερειακής οργάνωσης Θεσσαλίας κα Κοπάνου Ελένη και τους εύχεται καλή επιτυχία στα νέα τους καθήκοντα”.\nΣΥΝΕΔΡΙΟ ΚΑΙ ΕΚΛΟΓΕΣ ΟΡΓΑΝΩΝ\nΗ ΝΟΔΕ ενημερώνει τα μέλη της ότι με απόφαση του Προέδρου της Νέας Δημοκρατίας κ. Κυριάκου Μητσοτάκη οι ημερομηνίες για την διεξαγωγή εκλογών ανάδειξης των τοπικών οργανώσεων, συνέδρων και θεματικών τομεαρχών της ΝΟΔΕ ενόψει του 10ου Τακτικού Συνεδρίου της Νέας Δημοκρατίας στην Αθήνα στις 22-24 Απριλίου 2016 είναι οι εξής:\n03/04/2016: Εκλογές για την ανάδειξη των Προέδρων ΔΗΜ.Τ.Ο, μελών ΔΗΜ.Τ.Ε και αντιπροσώπων (συνέδρων) για το 10ο τακτικό Εθνικό Συνέδριο.\n06/04/2016: Εκλογές για την ανάδειξη Υπευθύνων Θεματικών Τομέων.\n17/04/2016: Εκλογές για την ανάδειξη Προέδρων Νομαρχιακών Οργανώσεων\nΡ. ΚΑΡΑΛΑΡΙΩΤΟΥ: «ΠΡΟΣ ΤΙ ΤΑ ΧΑΜΟΓΕΛΑ ΚΥΡΙΕ ΔΗΜΑΡΧΕ;»


Κέικ Μπανάνας και Κάπκεϊκς Μπανάνας με γεύση Μαστίχας - Κοπιάστε .. στην Κουζίνα μου\nYou are here: Home / Δικές μου Συνταγές / Κέικ Μπανάνας και Κάπκεϊκς Μπανάνας με γεύση Μαστίχας\nΚέικ Μπανάνας και Κάπκεϊκς Μπανάνας με γεύση Μαστίχας\n02/06/2012 By Ήβη Λιακοπούλου\nΌταν φτιάχνω κάτι και μου αρέσει πάρα πολύ, με πιάνει κάτι σαν εμμομή να θέλω να το ξαναφτιάξω ξανά αλλά δεν μου αρέσει να το φτιάχνω ακριβώς το ίδιο. Επειδή δεν έχω αρκετό χρόνο για να βάζω συχνά συνταγές στη σημερινή ανάρτηση θα βάλω και τις τρεις παραλλαγές που έκανα με το ίδιο κέικ.\nΤο πρώτο κέικ το είχα φτιάξει την άνοιξη και ο καιρός ήταν συννεφιασμένος για αρκετές ημέρες και δεν μπόρεσα να βγάλω καμιά φωτογραφία που να αξίζει. Η βασική συνταγή του κέικ ήταν ή ίδια αλλά κάθε φορά έφτιαχνα και κάτι διαφορετικό.\nΗ γεύση της μαστίχας στα γλυκά μου αρέσει πάρα πολύ και έτσι σκέφτηκα να τη βάλω μέσα στην κρέμα. Οι μπανάνες που είχα ήταν περισσότερες απ’ ότι χρειαζόμουν για το γλυκό και έτσι τις υπόλοιπες τις έψησα στο φούρνο με καστανή ζάχαρη, μέχρι που καραμέλωσαν και μετά τις έλιωσα και τις χρησιμοποίησα στη γέμιση.\nΤο κέικ το ξαναέφτιαξα και αυτή τη φορά το έξοψα σε τρεις φέτες. Είμαι της άποψης ότι δεν πρέπει να ακολουθούμε τις ξένες συνταγές κατά γράμμα αλλά έστω αφού το κάνουμε μία φορά να δούμε πώς είναι η αυθεντική γεύση, μετά να παίξουμε με τις δικές μας υπέροχες γεύσεις.\nΚέικ Μπανάνας με Καρύδια, Πραλίνα Φουντουκιού και Κρέμα Μαστίχας, συνταγή της Ήβης\nΓίνεται: 1 Πυρέξ 25,5 x 18 εκ ή 2 φόρμες ψωμιού 30 x 10 εκ\n½ κούπα μαργαρίνη από ελαιόλαδο ή βούτυρο, σε θερμοκρασία δωματίου\nΤο αφήνουμε να κρυώσει στη σχάρα. Στο ίδιο ταψί βάζουμε ένα καινούργιο κομμάτι λαδόκολλα και τοποθετούμε τις 2 γινωμένες μπανάνες κομμένες οριζοντίως στη μέση και πασπαλίζουμε με τη ζάχαρη. Ψήνουμε για περίπου 15 λεπτά, μέχρι να καραμελώσουν. Λιώνουμε με ένα πιρούνι και ανακατεύουμε την πραλίνας φουντουκιού. Την αφήνουμε να κρυώσει. Σε ένα μικρότερο στενό ταψί που να χωράει μαζί με τις μπανάνες (όπως φόρμα για ψωμί) προσθέτουμε τα καρύδια και τα καβουρδίζουμε ταυτόχρονα με τις μπανάνες.\nΚόβουμε το κέικ σε τρεις φέτες, τις οποίες βρέχουμε με το συρόπι από το καρυδάκι.\nΛιώνουμε τα ψημένα καρύδια και τα πασπαλίζουμε από πάνω. Κόβουμε κάθε καρυδάκι σε 6 – 7 λεπτές φέτες και διακοσμούμε το κέικ.\nΤα κάπκεϊκς είναι φτιαγμένα με την ίδια συνταγή μου με κάποιες μικρές αλλαγές και η κρέμα διαφορετική. Το βούτυρο ήταν κάτι παραπάνω από 1/2 κούπα και οι μπανάνες μεγαλύτερες και έτσι οι ποσότητες άλλαξαν. Θα ακολουθήσετε τη συνταγή ζυγίζοντας τα υλικά γιατί οι ποσότητες σε κούπες είναι κατά προσέγγιση.\nΚάπκεϊκ Μπανάνας με Κρέμα Μαστίχας, συνταγή της Ήβης\nΣτρώνουμε τις θήκες για τα κάπκεϊκ στο ταψάκι ή αλοίβουμε με βούτυρο και αλεύρι.\nΨήνουμε για περίπου 15 – 20 λεπτά ή μέχρι να ροδίσουν και δοκιμάζουμε με οδοντογλυφίδα στο κέντρο του γλυκού και όταν βγει καθαρή είναι έτοιμο.\nΝα και ακόμη ένα.. με αγριοβύσσινο!\nΗ συνταγή είναι σχεδόν η ίδια με την πρώτη συνταγή, αλλά αντικατέστησα το γιαούρτι (γιατί δεν είχα) με γάλα και μου πήρε λίγο αλεύρι ακόμη. Έκοψα το κέικ σε τρεις φέτες. Κτύπησα 300 γραμμάρια κρεμώδες τυρί με 2 κουταλιές βούτυρο και 250 ml κρέμα γάλακτος με 35% λιπαρά, με 1/4 κούπας ζάχαρη άχνη και 1 κ.γ. εσάνς βανίλιας (ή βάλτε 2 αμπούλες). Κράτησα στην άκρη περίπου το 1/3 από την κρέμα αυτή για από πάνω και στην υπόλοιπη έλιωσα και έβαλα 2 μπανάνες ψητές. Έβρεξα το κέικ με αρκετό συρόπι αγριοβύσσινο, πρόσθεσα μία στρώση λεπτή από πραλίνα φουντουκιού, μία στρώση κρέμα μπανάνας και μερικά βύσσινα, εδώ και εκεί. Έκανα το ίδιο με τη δεύτερη στρώση. Τέλος από πάνω έβαλα την κρέμα που είχα κρατήσει και έκανα το σχέδιο από πάνω με την πραλίνα φουντουκιού. Και ιδού!\nFiled Under: Δικές μου Συνταγές Tagged With: κάπκεϊκς, Κέικ, μαστίχα, μαστίχα Χίου, μπανάνες\nPrevious Post: « Σαλιγκάρια Στιφάδο Σαγανάκι\nNext Post: Ομελέτα με Πατάτες και Πώς θα φτιάξουμε Προζύμι »


Ράγιος και Κατσιαράβα χάρισαν στην Ανόρθωση τη νίκη - City Of Larnaka\nΡάγιος και Κατσιαράβα χάρισαν στην ...\nΗ Ανόρθωση με τέρματα των Ράγιος και Κατσιαράβα κέρδισε την ΑΕΛ με 2-0 μέσα στο Αντώνης Παπαδόπουλος και έφτασε τους 27 βαθμούς. Η ομάδα του Κέρκεζ μετά την ήττα παρέμεινε στους 18.\nΗ Ανόρθωση μπήκε καλύτερα στον αγώνα και μόλις στο 11ο λεπτό κατάφερε να πάρει προβάδισμα στο σκορ με τον συνήθη ύποπτο, Ρούμπεν Ράγιος. Ο Ρενάτο Μαργκάσα, πλάγια μέσα στην περιοχή της ΑΕΛ, έκανε το γύρισμα προς το σημείο του πέναλτι εκεί που βρισκόταν ο Ράγιος, ο οποίος με διπλή προσπάθεια έστειλε την μπάλα στα δίχτυα του Βοζίνια για το 1-0.\nΗ Μεγάλη Κυρία, λίγο πριν την ολοκλήρωση του πρώτου 45λεπτου κατάφερε να πάρει προβάδισμα δύο τερμάτων με σόρερ τον Κατσιαράβα. Μετά από λάθος απομάκρυνση του αμυντικού της ΑΕΛ, Ράσο, η μπάλα κατέληξε στον Γεωργιανό φορ ο οποίος με δυνατό σουτ έστειλε την μπάλα στα δίχτυα της Λεμεσιναής ομάδας για να κάνει το 2-0 σκορ με το οποίο οι δύο ομάδες οδηγήθηκαν στα αποδυτήρια.\nΣτην επανάληψη η Ανόρθωση έφτιαξε φάσεις για να πετύχει κάποιο τέρμα όμως αυτό δεν έγινε. Η ΑΕΛ στα τελευταία στάδια του παιχνιδιού έγινε απειλητική όμως δεν μπόρεσε να μειώσει στο σκορ και έτσι η ομάδα της Αμμοχώστου πήρε ακόμα μια νίκη στο πρωτάθλημα.\nΤιμούρ για ΑΕΛ και ενίσχυση\nΔιαβάστε τι ανέφερε στη διάσκεψη Τύπου μετά το τέλος του νικηφόρου αγώνα κόντρα στην ΑΕΛ, ο προπονητής της Ανόρθωσης Τιμούρ Κετσπάγια.\n«Ένα μεγάλο ευχαριστώ στον κόσμο. Χωρίς τη βοήθεια από τον κόσμο, από αυτούς που αγαπούν την ομάδα και έρχονται στην ομάδα σε κάθε παιχνίδι δεν θα βρισκόμασταν εδώ. Ένα μεγάλο ευχαριστώ και στους παίκτες. Δεν ήταν εύκολο παιχνίδι. Μπορεί το σκορ να λέει ότι ήταν εύκολο, όμως δεν ήταν έτσι. Δεν ήμασταν τόσο καλοί όπως τα προηγούμενα παιχνίδια. Είναι καλή ομάδα η ΑΕΛ. Δεν θα ήταν εύκολος αντίπαλος για κανένα. Βρήκαμε κι άλλες ευκαιρίες να σκοράρουμε όμως αυτό που έχει σημασία, είναι ότι είμαστε εκεί που πρέπει και συνεχίζουμε. Κερδίσαμε μια καλή ομάδα, που ξέρει τι θέλει στο γήπεδο. Ξέραμε ότι δεν θα ήταν εύκολο, όμως όπως είπε και ο Ντούσαν, βάλαμε το πρώτο και το δεύτερο γκολ στο α’ ημίχρονο και ήταν πιο εύκολη η δουλειά για εμάς. Συνεχίζουμε. Η ΑΕΛ είναι καλή ομάδα και δεν θα είναι εύκολη για κανένα», ανέφερε αρχικά για το παιχνίδι.\nΣε ερώτηση για τη μεταγραφική περίοδο και εάν θα ενισχυθεί η Ανόρθωση, ο Γεωργιανός δήλωσε:\n«Είμαστε μια χαρά. Δεν μπορώ να πω ούτε ναι, ούτε όχι, αν θα γίνει ενίσχυση. Τώρα είμαστε ευχαριστημένοι, αν υπάρχουν κάποιες δυσκολίες, θα δούμε. Έχουμε παίκτες που μπαίνουν μέσα και προσπαθούν. Πάντα υπάρχουν περιθώρια βελτίωσης. Αυτή τη στιγμή πάμε καλά. Έχουμε καλή πορεία και βλέπουμε το επόμενο παιχνίδι που παίζουμε απέναντι σε μια πολύ καλή ομάδα όπως ο Απόλλωνας».


Αισθητήρες τεχνητής νοημοσύνης βοηθούν τις πόλεις να ανιχνεύσουν τις διαρροές νερού\nΑρχική Επιστήμη Αισθητήρες τεχνητής νοημοσύνης βοηθούν τις πόλεις να ανιχνεύσουν τις διαρροές νερού\n30 Νοεμβρίου 2018 - 11:00\nΟι δαπανηρές απώλειες νερού στα δημοτικά συστήματα ύδρευσης θα μπορούσαν να μειωθούν σημαντικά χρησιμοποιώντας αισθητήρες νέας τεχνολογίας τεχνητής νοημοσύνης (AI).\nΑπό ερευνητές του Πανεπιστημίου του Waterloo σε συνεργασία με τους συνεργάτες της βιομηχανίας, αναπτύχθηκε η τεχνολογία που έχει τη δυνατότητα να ανιχνεύει ακόμη και μικρές διαρροές στους σωλήνες. Συνδυάζει εξελιγμένες τεχνικές επεξεργασίας σημάτων και λογισμικό AI για τον εντοπισμό ενδείξεων διαρροών που μεταφέρονται μέσω ήχου σε σωλήνες νερού.\nΟι ακουστικές υπογραφές καταγράφονται από αισθητήρες υδροφώνων, οι οποίοι μπορούν εύκολα και οικονομικά να εγκατασταθούν σε υπάρχοντες πυροσβεστικούς κρουνούς χωρίς να εκσκαφούν ή να τεθούν εκτός λειτουργίας.\n“Αυτό θα επιτρέψει στις πόλεις να χρησιμοποιήσουν τους πόρους τους για συντήρηση και επισκευές πολύ πιο αποτελεσματικά”, δήλωσε ο επικεφαλής ερευνητής Roya Cody.\nΤα δημοτικά συστήματα ύδρευσης στον Καναδά χάνουν κατά μέσο όρο πάνω από το 13% του καθαρού νερού μεταξύ της επεξεργασίας και της παράδοσης λόγω διαρροών, εκρήξεων και άλλων ζητημάτων. Οι χώρες με παλαιότερες υποδομές έχουν ακόμη υψηλότερα ποσοστά απώλειας.\nΤα μεγάλα προβλήματα, όπως οι σωλήνες εκρήξεως, αποκαλύπτονται από τις αλλαγές της πίεσης, τις διακυμάνσεις του όγκου ή το νερό που διοχετεύεται απλώς στην επιφάνεια, αλλά οι μικρές διαρροές συχνά παραμένουν ανιχνεύσιμες εδώ και χρόνια.\nΕκτός από το οικονομικό κόστος της σπατάλης επεξεργασμένου νερού, οι χρόνιες διαρροές μπορούν να δημιουργήσουν κινδύνους για την υγεία, να βλάψουν τα θεμέλια των δομών και να επιδεινωθούν με την πάροδο του χρόνου.\nΟι ερευνητές πραγματοποιούν τώρα δοκιμές πεδίου με τους αισθητήρες κρουνών αφού ανίχνευσαν αξιόπιστα διαρροές τόσο μικρές όσο 17 λίτρα το λεπτό στο εργαστήριο.\nΕπίσης, εργάζονται σε τρόπους εντοπισμού της θέσης των διαρροών, οι οποίοι θα επιτρέψουν στους δήμους να εντοπίσουν, να δώσουν προτεραιότητα και να πραγματοποιήσουν επισκευές.\nΗ τεχνολογία των αισθητήρων λειτουργεί με την προεπεξεργασία ακουστικών δεδομένων χρησιμοποιώντας προηγμένες τεχνικές επεξεργασίας σήματος για την επισήμανση στοιχείων που σχετίζονται με διαρροές.\nΑυτό επιτρέπει στους αλγόριθμους μηχανικής μάθησης να εντοπίζουν διαρροές διαχωρίζοντας τα σημάδια τους από τις πολλές άλλες πηγές θορύβου σε ένα σύστημα διανομής νερού.\nΟ Cody συνεργάζεται με μια ομάδα ερευνητών στο Εργαστήριο Ταυτοποίησης και Ελέγχου Διαρθρωτικής Δυναμικής, συμπεριλαμβανομένων των Jinane Harmouche και Sriram Narasimhan, καθηγητές αστικής και περιβαλλοντικής μηχανικής στο Waterloo.\nΠροηγούμενο άρθροΣχέδιο για την μείωση των πλαστικών αποβλήτων ανακοίνωσε η Υπουργός Περιβάλλοντος της Γερμανίας\nΕπόμενο άρθροUNICEF: Η ζωή των παιδιών στην Κεντροαφρικανική Δημοκρατία βρίσκεται σε κίνδυνο


Ολυμπιακός - NOTOSPORT - Results from #20\nΠέμπτη, 18 Φεβρουάριος 2021 15:01\nΕUROPA LEAGUE: Την Αϊντχόφεν υποδέχεται ο Ολυμπιακός\nΜε τις πρώτες αναμετρήσεις για την «φάση των 32» συνεχίζεται σήμερα το Europa League.\nΕΥΡΩΛΙΓΚΑ: Επιβεβλημένη η νίκη στην Πόλη για τον Ολυμπιακό\nMε στόχο να επιστρέψει στα θετικά αποτελέσματα, μετά από τέσσερις διαδοχικές ήττες, ο Ολυμπιακός αντιμετωπίζει την Αναντολού Εφές, στην Κωνσταντινούπολη, σήμερα στις 19:30, ( NOVASPORTS\n1HD), για την 25η αγωνιστική της Euroleageu.\nΟ Σουηδός... αστυνομικός Έκμπεργκ στο Ολυμπιακός - Αϊντχόφεν\nΟ 36χρονος Σουηδός Αντρέας Έκμπεργκ ορίστηκε από την UEFA για να διευθύνει την αναμέτρηση του Ολυμπιακού με την Αϊντχόφεν την Πέμπτη (18/02, 19:55) για τους «32» του Europa League.\nΤρίτη, 16 Φεβρουάριος 2021 16:12\nΟλυμπιακός: Στα λευκά και το «Γ. Καραϊσκάκης», καμία ανησυχία για το ματς με την Αϊντχόφεν\nΗ «Μήδεια» έχει ασπρίσει όλη την Ελλάδα κι από την ένταση των καιρικών φαινομένων δεν γλίτωσαν ούτε τα ελληνικά γήπεδα, όπως το «Γεώργιος Καραϊσκάκης».


Απάντηση της διοίκησης του ΟΑΣΘ στον “Ηρακλή” - Δώστε πίσω όσα πήρατε χωρίς να τα δικαιούστε -\nΜάιος 26, 2020 11:48 πμ\nOn Ιούλιος 5, 2019 7:20 μμ\nΜε τη φράση “δώστε πίσω όσα πήρατε χωρίς να τα δικαιούστε”, απάντησε με σημερινή του ανακοίνωση η διοίκηση του ΟΑΣΘ στον Προμηθευτικό Συνεταιρισμό Αυτοκινητιστών Θεσσαλονίκης “Ηρακλής”.\nΜόλις προχθές η διοίκηση του ΟΑΣΘ ενημέρωσε ότι κατέθεσε ασφαλιστικά μέτρα και αγωγή-τρία δικόγραφα συνολικά-, κατά του “Ηρακλή”, ζητώντας αποζημίωση ύψους άνω των 85 εκατ. ευρώ, ήτοι 76 εκατ. ευρώ για υπέρογκες κρατικές επιδοτήσεις, τις οποίες έπαιρναν οι πρώην μέτοχοι του ΟΑΣΘ και περίπου 11 εκατ. ευρώ “για καταφανώς υπέρογκα ενοίκια τα οποία κατέβαλλε από το 2003 μέχρι το 2016 ο ΟΑΣΘ προς τον «Ηρακλή».\nΣε χθεσινή ανακοίνωσή του, ο Προμηθευτικός Συνεταιρισμός απάντησε, υποστηρίζοντας ότι “όλες οι συναλλαγές του “Ηρακλή” με τον ΟΑΣΘ είναι εύλογες, ανταποκρινόμενες στις συνθήκες της αγοράς, κανονικές και ανεπίληπτες” σημειώνοντας, μεταξύ άλλων, ότι δεν του κοινοποιήθηκε κανένα από τα δικόγραφα και πως ο Συνεταιρισμός “Ηρακλής” προϋπήρχε του ΟΑΣΘ και η δραστηριότητά του ήταν ανεξάρτητη σε σχέση με εκείνη του οργναισμού”.\nΣτη σημερινή του ανακοίνωση, ο ΟΑΣΘ επαναλαμβάνει ότι η σημερινή διοίκησή του είναι «διοίκηση εκκαθάρισης» και ως εκ τούτου, όπως επισημαίνει, “ο εκκαθαριστής οφείλει να διακριβώσει αν το τίμημα των ενοικίων των αμαξοστασίων και των κτηρίων από τον Συνεταιρισμό προς τον Οργανισμό ήταν εύλογο ή όχι”. Παράλληλα, επισημαίνει πως «οι μέτοχοι του “Ηρακλή” είναι και μέτοχοι του ΟΑΣΘ» και τους κατηγορεί πως «έπαιρναν επιχειρηματικό κέρδος από κρατική επιχορήγηση».\nΗ διοίκηση του Οργανισμού τονίζει ατην σημερινή ανακοίνωσή της ότι, “η λύση είναι απλή και βρίσκεται στο περιεχόμενο της προσφυγής που κάναμε στην Ευρωπαϊκή Ένωση” και καταλήγει με τη φράση, “η εκκαθάριση θα συνεχιστεί, να είστε βέβαιοι”.\nΣτην ανακοίνωσή του ΟΑΣΘ σημειώνει:\n“Από τον Προμηθευτικό Συνεταιρισμό Αυτοκινητιστών Θεσσαλονίκης “Ηρακλής” υπήρξε ανακοίνωση για τις προσφυγές που έγιναν από τη σημερινή Διοίκηση του ΟΑΣΘ αφενός στην ελληνική Δικαιοσύνη και αφετέρου στα αρμόδια όργανα της Ευρωπαϊκής Ένωσης.\n*Η σημερινή Διοίκηση του ΟΑΣΘ είναι «διοίκηση εκκαθάρισης» και ως εκ τούτου οφείλει να διερευνήσει καθετί που δημιουργεί αμφιβολίες και προκαλεί ερωτηματικά.\n*Οι μέτοχοι του «Ηρακλή» είναι και μέτοχοι του ΟΑΣΘ.\n*Ο ΟΑΣΘ δεν έχει στην ιδιοκτησία του ούτε αμαξοστάσια, ούτε κτίρια γραφείων. Αυτά ανήκουν στον «Ηρακλή», ο οποίος τα ενοικιάζει στον ΟΑΣΘ. Το τίμημα όμως του ενοικίου καλυπτόταν από το κράτος. ‘Αρα ο εκκαθαριστής οφείλει να διακριβώσει αν το τίμημα ήταν εύλογο ή όχι. Διότι διαφορετικά θα πρέπει να αποδεχτούμε αυτό που λέει ο λαός ότι: «Γιάννης κερνάει Γιάννης πίνει» και στο τέλος πληρώνει ο Έλληνας φορολογούμενος.\n*Οι πρώην μέτοχοι του ΟΑΣΘ έπαιρναν επιχειρηματικό κέρδος από κρατική επιχορήγηση. ‘Αρα πρέπει να ελεγχθεί αν η επιχορήγηση ήταν στα όρια του εύλογου κέρδους σε σχέση με το μετοχικό κεφάλαιο το οποίο ήταν κατατεθειμένο στον ΟΑΣΘ. Για τον έλεγχο αυτό οι πλέον αρμόδιες είναι οι υπηρεσίες της Ευρωπαϊκής Ένωσης.\n*Για ποιο λόγο λοιπόν αυτή η «ανησυχία»;\n*Αν οι κρατικές επιδοτήσεις ήταν στα όρια του εύλογου κέρδους δεν υπάρχει λόγος να ανησυχεί κανείς.\n*Αν όμως δεν ήταν; Όπως εμείς έχουμε διαπιστώσει με βάση τα επίσημα στοιχεία των ισολογισμών, οι οποίοι έχουν συνταχθεί από τις προηγούμενες διοικήσεις και έχουν επικυρωθεί από τους αρμόδιους ορκωτούς ελεγκτές, πράγματι υπάρχει πρόβλημα.\n*Φαίνεται ότι αυτό το αναγνωρίζει και ο «Ηρακλής» διότι εκφράζει το φόβο ότι θα τιμωρηθεί η χώρα. Γιατί όμως πρέπει να τιμωρηθεί η χώρα για υπέρογκες επιδοτήσεις που έπαιρναν οι μέτοχοι;\n*Η λύση είναι απλή και βρίσκεται στο περιεχόμενο της προσφυγής που κάναμε στην Ευρωπαϊκή Ένωση. Δικαιούχος είναι το κράτος. Δώστε τα λοιπόν πίσω στο κράτος, δηλαδή στους Έλληνες φορολογουμένους, όσα τους πήρατε χωρίς να δικαιούστε, αντί να χύνετε κροκοδείλια δάκρυα.\n*Η εκκαθάριση θα συνεχιστεί, να είστε βέβαιοι”.\nΕΑΠ: Πρώτη δικαίωση των φοιτητών για τα επαγγελματικά τους δικαιώματα (ΦΩΤΟ)\nΣέρρες: Διέρρηξαν αποθήκη και αφαίρεσαν ηλεκτρικά εργαλεία αξίας 5.000 ευρώ\nΑνάσταση: Από τις 9 το βράδυ έως τη μία μετά τα μεσάνυχτα θα τελεστούν οι Ιερές…\nΜητσοτάκης: Επίσκεψη στα ΚΤΕΛ Μακεδονία – Συνάντηση με προέδρους ΚΤΕΛ και…\nΣέρρες: Διέρρηξαν αποθήκη και αφαίρεσαν ηλεκτρικά εργαλεία αξίας 5.000…\nΜητσοτάκης: Επίσκεψη στα ΚΤΕΛ Μακεδονία – Συνάντηση με…


Παραλλειπόμενα από τον αγώνα Φιλίππου - Πανελληνίου - Εφημερίδα ΛΑΟΣ Βέροια Ημαθίας\nΠαραλλειπόμενα από τον αγώνα Φιλίππου - Πανελληνίου\n19 Νοε 2015 11:25\nΤηλεοπτικό ήταν το παιχνίδι του Φιλίππου με τον Πανελλήνιο την Τετάρτη. Την περιγραφή έκανε ο Γρηγόρης Νάνης και στο σχόλιο ήταν ο Γιώργος Γιούπης.\nΈνα ρολόι Lacoste ήταν το δώρο της κλήρωσης που έγινε στο ημίχρονο. Τυχερός ήταν ο Αργύρης Γκαμπέσης ο οποίος πήρε το δώρο από τα χέρια του Σάββα Καρυπίδη.\nΔυο πολύ όμορφα γκολ σημειώθηκαν στο ματς της Τετάρτης. Το πρώτο, λίγο πριν την εκπνοή του ημιχρόνου το πέτυχε ο Σλόμπο Βεσελίνοβιτς ο οποίος βλέποντας τον αντίπαλο τερματοφύλακα εκτός θέσης, επιχείρησε σουτ από το ένα τέρμα στο άλλο και έστειλε την μπάλα στα δίχτυα. Το άλλο, σημειώθηκε στο δεύτερο μέρος και ήταν προϊόν συνεργασίας. Ο Σάββας Καρυπίδης σηκώθηκε από δύσκολη γωνία, αλλά αντί να σουτάρει πάσαρε απέναντι στον Αποστολίδη. Ο νεαρός ίντερ έπιασε την μπάλα στον αέρα και των έστειλε απευθείας στα δίχτυα.\nΕκτός από το πολύ όμορφο τέρμα που σημείωσε, ο Σλόμπο Βεσελίνοβιτς ήταν και ο τοπ σκόρερ της αναμέτρησης με 11 τέρματα. Με τέτοια απόδοση και με τον Σανίκη να επιστρέφει, ο Φίλιππος θα είναι ιδιαίτερα δυνατός στην περιφέρεια.\nΣτο βασικό σχήμα μπήκε και ο Σάββας Καρυπίδης. Μετά τον τραυματισμό που τον ταλαιπώρησε, ο διεθνής εξτρέμ βρήκε τον καλό του εαυτό και εκτός από τα τέρματα που σημείωσε πρόσφερε και θέαμα.\nΠαρόν στον αγώνα ήταν και ο πρώην πρόεδρος του Φιλίππου Πέτρος Φύκατας μαζί με τον αντιπρόεδρο του Συλλόγου Λάζαρο Τσαβδαρίδη oi οποίοι και δεν έκρυβαν την ικανοποίηση τους τόσο για το αποτέλεσμα όσο και την καλή εμφάνιση της ομάδας κυρίως στο β' ημίχρονο. Επίσης στον αγώνα ήταν και οι κ.κ. Γιώργος Φύκατας, Φώτης Αλεξιάδης, όπως και ο αντιπρόεδρος της ΠΑΕ Βέροια και φίλος της ομάδας χαντ μπολ Αργύρης Πρόιος.\nΣε Ευρωπαϊκά πρότυπα γίνεται η μετάδοση των αγώνων χαντ μπολ από την ΕΡΤ 2. Χάρις και στο μεγάλο ενδιαφέρον του " χαντ μπολικού " δημοσιογράφου Γρηγόρη Νάνη πριν από το παιχνίδι βγαίνουν ζωντανά οι δηλώσεις των δύο αντιπάλων προπονητών , στο ημίχρονο μιλάνε πάλι από ένας παίκτης κάθε ομάδας, και το ίδιο γίνεται στην λήξη του αγώνα. Παράλληλα στα τάιμ άουτ "βγαίνουν στον αέρα" οι οδηγίες των προπονητών. Σημασία έχει πάντως ότι μετά από χρόνια τα παιχνίδια του χαντ μπολ μεταδίδονται ζωντανά από την ΕΡΤ με τον Φίλιππο Βέροιας να έχει την τιμητική του με τις περισσότερες παρουσιάσεις φέτος. Ακολουθούν τα παιχνίδια με ΠΑΟΚ στο "Σπίτι του χαντ μπολ " στις 1 Δεκεμβρίου και στις 5 του ίδιου μήνα Φίλιππος - Διομήδης στο Φιλίππειο.


ΕΝΤΓΚΑΡ ΑΛΑΝ ΠΟΕ - ΣΙΩΠΗ......\nAuthor Topic: ΕΝΤΓΚΑΡ ΑΛΑΝ ΠΟΕ - ΣΙΩΠΗ...... (Read 88 times)\n« on: February 04, 2014, 03:41:32 pm »\nΜα υπάρχουν σύνορα στο βασίλειό τους- τα σύνορα του σκοτεινού, φρικτού και ψηλόκορφου δάσους. Εκεί, όπως τα κύματα γύρω στις Εβρίδες, οι θάμνοι αναταράζονται αδιάκοπα. Και όμως καμμιά πνοή ανέμου δε φυσά. Και τα ψηλά πανάρχαια δέντρα κουνούν αιώνια δώθε κείθε μ' έναν πελώριο και καταθλιπτικό αχό. Κι απο τις ψηλές κορφές τους πέφτουν αιώνια, μια μια, σταλαγματιές δροσιάς. Και στις ρίζες τους, φαρμακερά λουλούδια αναδεύονται μες στον ανήσυχο ύπνο τους. Και ψηλά, μ' ένα δυνατό θρόϊσμα, τα γκρίζα σύννεφα τρέχουν ορμητικά, αιώνια προς τη δύση, ώσπου κυλούσε ίδιος καταρράχτης πάνω απο το φλογισμένο τοίχο του ορίζοντα. Αλλά καμμιά πνοή ανέμου δε φυσά. Και στις όχθες του ποταμού Ζαϊρ δεν υπάρχει ούτε ησυχία ούτε σιωπή..\nΚαι ξαφνικά, το φεγγάρι ανάτειλε μεσ' απο την ανάρια και χλωμή καταχνιά, και το χρώμα του ήτανε κατακόκκινο.Και τα μάτια μου έπεσαν πάνω στον πελώριο γκρίζο βράχο που ορθωνότανε πλάϊ στην όχθη του ποταμού, και που τον φώτιζε το φως του φεγγαριού. Κι ο βράχος ήταν γκρίζος, φαντασματικός και ψηλός- κι ήτανε γκρίζος ο βράχος.\nΤότε θύμωσα και καταράστηκα, με την κατάρα της σιωπής, το ποτάμι και τα νούφαρα, και τον άνεμο και το δάσος, και τον ουρανό και τη βροντή, και τους αναστεναγμούς των νουφάρων. Και η κατάρα μου έπιασε, και σώπασαν. Και το φεγγάρι σταμάτησε ν' ανεβαίνει το μονοπάτι του στον ουρανό...και η βροντή έσβησε στo απόμακρο... κι η αστραπή δεν άστραψε... και τα σύννεφα κρέμονταν ακίνητα... και τα νερά κατακάθισαν και γαλήνεψαν... και τα δέντρα έπαψαν να σαλεύουν... και τα νούφαρα δεν αναστέναζαν πια- και το ψιθύρισμα τους δεν ακουγότανε, ούτε καν ως κι ο ίσκιος κάποιου ήχου πέρα ως πέρα στον απέραντο ερημότοπο. Και κοίταξα τα γράμματα πάνω στο βράχο, και είχαν αλλάξει. Και τα γράμματα έλεγαν: ΣΙΩΠΗ.\nΚαι τα μάτια μου έπεσαν πάνω στην όψη του ανθρώπου, και η όψη του ήταν χλωμή απο τον τρόμο. Και βιαστικά σήκωσε το κεφάλι του απο το χέρι του και στάθηκε στην άκρη του βράχου και αφουγκράστηκε. Αλλά καμμιά φωνή δεν ακουγότανε σ' ολόκληρη την απέραντη ερημιά- και τα γράμματα πάνω στο βράχο έλεγαν: σιωπή. Κι ο άνθρωπος αναρίγησε, απόστρεψε το πρόσωπό του κι έφυγε βιαστικά, μακριά, έτσι που τον έχασ' απο τα μάτια μου."


Marketing Week - Ο Λάμπρος Παπακοσμάς στο ΔΣ της Σκλαβενίτης\nΩς Εντεταλμένος Σύμβουλος Διοίκησης\n18 Φεβρουαρίου 2019 | 15:42\tΓράφει το\tMarketingWeek Online Team\tTopics: Retail,Μετακινήσεις λογαριασμών\nΟ Λάμπρος Παπακοσμάς εντάχθηκε στο Διοικητικό Συμβούλιο της εταιρείας Ελληνικές Υπεραγορές Σκλαβενίτης από την 1η Μαρτίου 2019.\nΩς μέλος του ΔΣ, ο Λ. Παπακοσμάς θα αναλάβει τον ρόλο του Εντεταλμένου Συμβούλου της Διοίκησης της ΕΥΣ για θέματα που σχετίζονται με τον στρατηγικό σχεδιασμό και την ανάπτυξη της εταιρείας. Η συγκεκριμένη κίνηση ευθυγραμμίζεται με τον ευρύτερο επιχειρηματικό σχεδιασμό της ΕΥΣ που εστιάζει στην ανάπτυξη, την ενίσχυση μεγεθών και την παροχή νέων σύγχρονων υπηρεσιών για τους καταναλωτές. Με περισσότερα από 30 χρόνια επαγγελματικής σταδιοδρομίας, ο Λ. Παπακοσμάς έχει διατελέσει Γενικός Διευθυντής της Procter & Gamble Ελλάς.


Αυτοί είναι οι δύο Αλβανοί που βίαζαν την 19χρονη στα Πατήσια επί 3 μέρες – Δίωξη για 3 κακουργήματα. Που είναι οι δικαιωματιστές, οι αλληλέγγυοι και οι φεμινίστριες; – Δεκέλεια Νews\nΑστυνομικό Δελτίο ΚΟΙΝΩΝΙΚΑ ΛΑΘΡΟΜΕΤΑΝΑΣΤΕΣ\nΤην απόλυτη φρίκη έζησε μία 19χρονη κοπέλα σε διαμέρισμα στα Πατήσια, εκεί που δύο Αλβανοί την κρατούσαν επί τρεις μέρες και την βίαζαν ομαδικά.\nΠροθεσμία για να απολογηθούν την Πέμπτη πήραν οι δύο Αλβανοί 21 και 20 ετών, που οδηγήθηκαν στη δικαιοσύνη μετά από καταγγελία για βιασμό και παράνομη κατακράτηση που έκανε 19χρονη κοπέλα.\nΟ δικηγόρος των δύο ανδρών δεν θέλησε να προχωρήσει σε καμμία δήλωση βγαίνοντας από το γραφείο του ανακριτή.\nΥπενθυμίζεται πως σε βάρος τους ασκήθηκε ποινική δίωξη για συνολικά πέντε αδικήματα, τρία κακουργήματα και δύο πλημμελήματα.\nΌπως έγινε γνωστό νωρίτερα, τους ασκήθηκε ποινική δίωξη για:\nαρπαγή από κοινού με σκοπό να εξαναγκαστεί το θύμα σε πράξεις\nδιάθεση ναρκωτικών από κοινού\nαπόπειρα διάθεσης ναρκωτικών από κοινού για ποσότητα που εξυπηρετεί τη χρήση του άλλου χωρίς αντίτιμο\nκατοχή και προμήθεια ναρκωτικών για ίδια χρήση\nΜάλιστα, η 19χρονη φέρεται να ανακάλεσε μέρος από το περιεχόμενο της μηνυτήριας αναφοράς που κατέθεσε στις αρχές και να προχώρησε σε νέα κατάθεση.\nΤι είχε καταγγείλει η κοπέλα\nΌπως κατήγγειλε η 19χρονη, μετά τον τριήμερο εγκλεισμό της σε διαμέρισμα στην οδό Πάτμου στα Πατήσια όπου και τη βίασαν, έφυγαν οι δύο νεαροί για διακοπές στη Μύκονο.\nΗ νεαρή κοπέλα βρέθηκε από λιμενικούς σε άσχημη κατάσταση, υπό την επήρεια ναρκωτικών ουσιών στο λιμάνι του Πειραιά εκεί όπου την εγκατέλειψαν οι δύο αλλοδαποί και μπήκαν στο πλοίο.\nΣύμφωνα με την ίδια, είχε γνωρίσει τον έναν από τους δύο άντρες στο facebook και συνομιλούσαν συχνά. Την περασμένη Τετάρτη έκλεισαν ραντεβού για να τα πουν από κοντά και να βγουν για ένα ποτό.\nΩστόσο εκείνος την παρέσυρε στο διαμέρισμά του όπου βρισκόταν ένας ακόμη νεαρός όπου και παρέμειναν οι τρεις μέσα στο διαμέρισμα επί τρεις ολόκληρες ημέρες και τη βίαζαν. Της έδωσαν να πιει ένα ποτό, το οποίο πιθανότατα σύμφωνα με τους αστυνομικούς να περιείχε κάποια ναρκωτική ουσία καθώς όπως η ίδια έχει καταγγείλει ένιωσε μουδιασμένη και ζαλισμένη.\nΜετά τις τρεις ημέρες, η νεαρή κοπέλα έφυγε μαζί τους με τον ηλεκτρικό από το σταθμό του Αγίου Νικολάου, έφτασαν στο λιμάνι του Πειραιά όπου και την εγκατέλειψαν για να φύγουν οι δύο 20χρονοι αλλοδαποί για διακοπές στη Μύκονο. Όμως οι αστυνομικοί της Υποδιεύθυνσης Ασφάλειας Αθηνων, σε συνεργασία με τους συναδέλφους τους από την Υποδιεύθυνση του νησιού και τους άνδρες του Λιμεναρχείου Μυκόνου, με οδηγό τις φωτό που τους έδωσε από το Facebook, μόλις οι δυο βιαστές αποβιβάστηκαν από το καράβι, όρμησαν πάνω τους και πριν προλάβουν να αντιδράσουν τους συνέλαβαν.\nΈχουμε ξεφύγει: Τα ΕΛΤΑ έβγαλαν σειρά γραμματόσημων για τους ΛΟΑΤΚΙ


Deutsche Welle: Ενισχύεται το Pegida μετά το χτύπημα στο Παρίσι - Ειδήσεις - νέα - Το Βήμα Online\nDeutsche Welle: Ενισχύεται το Pegida μετά το χτύπημα στο Παρίσι\nΒούτυρο στο ψωμί του κινήματος Pegida (Eυρωπαίοι Πατριώτες κατά του Εξισλαμισμού της Δύσης) είναι η τρομοκρατική επίθεση στο Παρίσι. Αναμένεται μεγαλύτερη συμμετοχή στις διαδηλώσεις.\n9 Ιανουαρίου 2015, 08:50 Ενημερώθηκε: 9 Ιανουαρίου 2015, 09:18\nΒούτυρο στο ψωμί του κινήματος Pegida (Eυρωπαίοι Πατριώτες κατά του Εξισλαμισμού της Δύσης) είναι η τρομοκρατική επίθεση στο Παρίσι. Αναμένεται μεγαλύτερη συμμετοχή στις διαδηλώσεις μεταδίδει η Deutsche Welle.\nΘλίψη και οργή είναι τα συναισθήματα που κυριαρχούν για την βάρβαρη επίθεση εναντίον του γαλλικού σατιρικού περιοδικού Charlie Hebdo. Οι ανακοινώσεις από τη γερμανική καγκελαρία μέχρι το Κρεμλίνο και το Βατικανό είναι όλες σε έντονο καταδικαστικό ύφος. Ο Αραβικός Σύνδεσμός στο Κάιρο καταδίκασε και αυτός από την πλευρά του την τρομοκρατική επίθεση.\n«Υπάρχουν ωστόσο και κάποιοι που αισθάνονται δικαιωμένοι και ισχυρίζονται ότι οι φόβοι τους είναι δικαιολογημένοι» δηλώνει ο Νίκο Λάνγκε από το Ίδρυμα Κόνραντ Αντενάουερ στο Βερολίνο. «Το γεγονός αυτό θα έχει συνέπειες και στις διαδηλώσεις πως διοργανώνουν οι οπαδοί του κινήματος Pegida (Eυρωπαίοι Πατριώτες κατά του Eξισλαμισμού της Δύσης). Το κίνημα Pegida στηρίζεται σε αυτούς τους φόβους».\n18.000 άνθρωποι διαδήλωσαν την περασμένη Δευτέρα στη Δρέσδη κατά του εξισλαμισμού της Ευρώπης. Από τα τέλη του περασμένου Οκτωβρίου το συγκεκριμένο κίνημα ολοένα και δυναμώνει. Μετά την επίθεση στο Παρίσι οι διοργανωτές του Pegida περιμένουν ακόμη μεγαλύτερη συμμετοχή.\nΤο κίνημα Pegida θα γίνει πανευρωπαϊκό;\nΥπάρχει περίπτωση το κίνημα Pegida με αφορμή το χτύπημα εναντίον του Charlie Hebdo να αποκτήσει ευρωπαϊκό χαρακτήρα και να πάρει μεγαλύτερες διαστάσεις; «Το κίνημα Pegida είναι περισσότερο ένα γερμανικό φαινόμενο» λέει ο Ζιλμπέρ Καζαζίς, πολιτικός επιστήμονας από το πανεπιστήμιο του Φράιμπουργκ. «Δεν είναι ένα φαινόμενο που ξεκίνησε με κομματικά κριτήρια, αλλά από πολίτες που ήθελαν να εκφράσουν τη δυσαρέσκειά τους και τον θυμό τους. Το Pegida δεν είναι κόμμα, σε αντίθεση με το γαλλικό Εθνικό Μέτωπο ή άλλα ευρωπαϊκά κόμματα όπως το FPO, UKIP ή στην Ελβετία το SVP».\nΣτα κοινωνικά δίκτυα πάντως, όπως το facebook, υπάρχουν νορβηγικές, αυστριακές, σουηδικές, ισπανικές, ιταλικές και γαλλικές σελίδες του Pegida, οι οποίες δεν έχουν όμως μεγάλη επισκεψιμότητα. Ωστόσο, στη γαλλική σελίδα του Pegida λίγο μετά το τρομοκρατικό χτύπημα ήταν πάρα πολλά τα συλλυπητήρια μηνύματα από την Γερμανία.\nΥπάρχει κάτι που ενώνει όλους αυτούς τους οπαδούς παρόμοιων κινημάτων στην Ευρώπη, όπως εξηγεί ο Νίκο Λάνγκε «Υπάρχει μια ιδεολογική σύνδεση ενάντια στον κοινοβουλευτισμό, ενάντια στη δημοκρατία των κομμάτων, ενάντια στα μίντια, ενάντια στην Ευρώπη, ενάντια στους μετανάστες. Πάντως δεν πιστεύω ότι υπάρχει ένα συντονισμένο ευρωπαϊκό δίκτυο Pegida».\nΑυτό που έχει να αντιτάξει η Ευρώπη είναι «οι κοινές αξίες» όπως δήλωσε ο Γερμανός υπουργός Εσωτερικών Τόμας ντε Μεζιέρ στο Βερολίνο, για το λόγο αυτό «διατρέχουμε και παρόμοιους κινδύνους» συμπλήρωσε. Ωστόσο δεν υπάρχουν στην Γερμανία προς το παρόν προειδοποιήσεις για παρόμοια χτυπήματα.


Τα καλύτερα ξενοδοχεία κοντά σε: Riverside Rancho - TripAdvisor\nΤα καλύτερα ξενοδοχεία κοντά σε: Riverside Rancho, Glendale\nΞενοδοχεία κοντά σε: Riverside Rancho\nΦίλτροΣε οποιαδήποτε απόσταση από: Riverside RanchoRiverside Rancho\n4,6 χλμ. από Riverside Rancho\n3,9 χλμ. από Riverside Rancho\n3,5 χλμ. από Riverside Rancho\n4,5 χλμ. από Riverside Rancho\n1,6 χλμ. από Riverside Rancho\n1,2 χλμ. από Riverside Rancho\n6,7 χλμ. από Riverside Rancho\n5,8 χλμ. από Riverside Rancho\n0,1 χλμ. από Riverside Rancho\n4,2 χλμ. από Riverside Rancho\n4,0 χλμ. από Riverside Rancho\n4,9 χλμ. από Riverside Rancho


Mobile Apps Development Android iOS - bring ideas to reality - encodica\nΕπεκτείνετε την ψηφιακή σας παρουσία με μία εφαρμογή για κινητές συσκευές και δημιουργήστε υπεραξία στην εταιρία σας. Στην Encodica δημιουργούμε μητρικές/native εφαρμογές και εκμεταλλευόμαστε τις δυνατότητες που μας δίνει η σημερινή, αλλά και η αυριανή τεχνολογία.\nΧρειάζεστε μια εφαρμογή για Android ή/και iOS; Χρειάζεστε ένα back-end σύστημα που να υποστηρίζει τις εφαρμογές; Μπορούμε να το φτιάξουμε.\nΗ ομάδα μας αναλαμβάνει τον ολοκληρωμένο σχεδιασμό και ανάπτυξη των εφαρμογών και την διάθεσή τους στα Appstore και Google Play.\nΣχεδιάζουμε τις εφαρμογές μας με ευκρίνεια και σύμφωνα με τις τελευταίες οδηγίες της Google και Apple.\nΧρησιμοποιούμε τεχνικές Material Design, δημιουργούμε πρωτότυπα για την οπτικοποίηση κάθε λειτουργίας της εφαρμογής. Γνωρίζετε από πριν πως θα εμφανιστεί η εφαρμογή σας στα ηλεκτρονικά καταστήματα.\nΜπορούμε να αναπτύξουμε εφαρμογές με όλες τις δυνατότητες που προσφέρει η τεχνολογία.\nΕγγραφές χρηστών, ειδοποιήσεις, ασφάλεια χρηστών, κρυπτογράφηση, επαυξημένη πραγματικότητα, ηλεκτρονικές πληρωμές, γεωγραφική τοποθέτηση και πολλά άλλα.\nΔημιουργούμε εφαρμογές που οι χρήστες πραγματικά χρησιμοποιούν καθημερινά!\nΘέλετε να συζητήσουμε την δικιά σας εφαρμογή;\nOptinSpot – για εκθέτες\napps\t, installations\t, web


scp 682 αναγνώστης: δεν μπορείτε να μισείτε αυτό που αγαπάτε; - πρόλογος - έχουμε παραβίαση περιορισμού - Διαρροή Συγκράτησης\nΚατηγορία: Διαρροή Συγκράτησης\nSCP 682 Reader: Δεν μπορείτε να μισείτε τον αγαπημένο σας;\nΌπως ζητήθηκε από drangongirl, μια άλλη ιστορία SCP Reader! Της ευχαριστώ πολύ για αυτή τη σύσταση. Δεν θα ασχοληθώ με μια περιγραφή, όμως .. Θα υπάρχουν σπάνιες περιπτώσεις στις οποίες ορκίζετε ή λέτε όχι ωραία λόγια. Να είστε προειδοποιημένοι. Δεν έχω τέχνη ...\n# #διαρροή συγκράτησης # #ρομαντισμό # #scp # #scpcb # #xreader\nΠρόλογος - Έχουμε παραβίαση περιορισμού\n8.8K 75 28 από το JadewolWinterWolf\nμε JadewolWinterWolf Ακολουθήστε το μερίδιο\nΚεφάλαιο Τραγούδι: στο Ακόμα εδώ - Johnny Rzeznak\nχειμωνιάτικο παλτό για νύφη\nΔύο φιγούρες στέκονταν σε ένα λευκό δωμάτιο. Και οι δύο κοίταξαν μέσα από ένα απίστευτα παχύ γυαλί σε ένα τεράστιο κτήνος που περιείχε ένα δωμάτιο πράσινου νερού - ή μάλλον οξύ. Το πλάσμα ήταν σαν μια σαύρα, αλλά είχε ένα είδος γούνινο χαίτη. Τα πρόσωπα που αντιμετωπίζουν δεν ήταν παρά ένα κρανίο, αλλά είχαν μάτια που έλαμψαν κίτρινα. Τα δόντια ήταν μικρά, αλλά αιχμηρά, και τα νύχια του ήταν πάρα πολύ. Υπήρχαν δύο αρκετά ενοχλητικά αιματηρά σημάδια στο εσωτερικό το γυάλινο τοίχωμα.\nΟι γιατροί, που φορούσαν λευκά παλτά εργαστηρίου και λευκά πουκάμισα με μαύρα παντελόνια, κοίταζαν το πλάσμα. Κοίταξε πίσω. Ο άνθρωπος στα δεξιά είχε στα μαλλιά του ένα σκοτεινό πορφυρόχρωμο χρώμα, το άλλο απλά ένα σκούρο καφέ. Και οι δύο είχαν μπλε μάτια.\nSCP 682, παρακαλούμε να έρθετε μπροστά », ο γιατρός στα δεξιά διέταξε το πλάσμα. Τον κοίταξε, αλλά δεν το έκανε. Τότε ξαφνικά, με απίστευτη δύναμη, το 682 χτύπησε το ποτήρι του περιβλήματος. Ο πρώτος τοίχος καταστράφηκε, αλλά τα υπόλοιπα ραγισμένα.\n7 λεπτά στον ουρανό ιστορίες παιχνιδιών\nΧρειαζόμαστε ενισχύσεις, το 682 προσπαθεί να παραβιάσει τον θάλαμο συγκράτησής του, «ο ένας προς τα αριστερά μουρμούρισε στο ραδιόφωνο. Η SCP φαινόταν να κολυμπά τόσο εύκολα με το οξύ ... συνειδητοποιώντας ότι δεν είχε πετύχει την πρώτη φορά, φώναξε και προσπάθησε ξανά. Αυτή τη φορά, το γυαλί έσπασε - εντελώς. Το οξύ χύθηκε. Οι δύο άνθρωποι σκοντάφτηκαν με έκπληξη.\nΉταν πολύ καιρό από τότε που έχω αναπνεύσει τον καθαρό αέρα, 'χαμογέλασε το 682, καταβροχθίζοντας τους ανθρώπους πριν να συμβεί κάτι άλλο. 'Αντίο, Gale, Ruby.'\nΜε αυτό, απενεργοποιήθηκε, τρώγοντας κάθε φύλακες που στάθηκαν στο δρόμο του.\nΣυγγνώμη για ένα τόσο σύντομο πρόλογο. στο πιθανώς πρόκειται να κάνω πρόλογος αρέσει Αυτό από τώρα και στο εξής, αν και.\nαιματοχυσία για να γίνει βαμπίρ\nτο καστ του βιβλίου της ζούγκλας 2017\nHetalia παχουλός αναγνώστης\nΤα μυστικά της συνέντευξης περίπτωσης PDF από τον Victor Cheng


Η Κοινωνία στο χέρι - Καθολική Αρχιεπισκοπή Νάξου-Τήνου-Μυκόνου-Άνδρου και Μητρόπολη παντός Αιγαίου\nΗ Κοινωνία στο χέρι\nΜέχρι πριν μερικούς μήνες βλέπαμε τους ξένους που εκκλησιάζονταν στους ναούς μας, όταν ερχόταν η στιγμή να κοινωνήσουν, άπλωναν τις δυο τους παλάμες για να τοποθετήσει ο ιερέας το Σώμα του Χριστού στο χέρι τους. Πήγαιναν ένα-δυο βήματα δεξιά και κοινωνούσαν από μόνοι τους. Και αυτό μας έκανε εντύπωση. Εδώ στην Ελλάδα ο συνήθης τρόπος της Κοινωνίας ήταν με το Σώμα και το Αίμα του Χριστού. Όλα αυτά ήταν αδιανόητα πριν από 50 χρόνια…\nΣτη λατινική παράδοσης της Εκκλησίας μας η Κοινωνία, επί αιώνες, δινόταν μόνο με το Σώμα του Χριστού κατευθείαν στο στόμα του πιστού. Στη βυζαντινή καθολική παράδοση η Κοινωνία δινόταν, ως επί το πλείστον από τον ιερέα στον πιστό εμβαπτίζοντας το Σώμα του Χριστού στο Τίμιο Αίμα και τοποθετώντας, ο ίδιος με το χέρι του, στο στόμα του πιστού.\nΣτην Ορθόδοξη Εκκλησία δινόταν και δίνεται η Κοινωνία με τα δύο Είδη με ένα κουταλάκι στο στόμα του πιστού.\nΌλοι αυτοί οι τρόποι διαμορφώθηκαν κατά τη διάρκεια των περασμένων αιώνων και σήμερα μπορούμε να καταλάβουμε όλοι, πολύ εύκολα, ότι οι ανάγκες της κάθε εποχής διαμόρφωσαν αυτούς τους τρόπους της Κοινωνίας. Αλλά δεν ήταν πάντα έτσι. Αντίθετα.\nΑν θέλουμε να είμαστε αντικειμενικοί, ο τρόπος που μεταδίδουμε σήμερα το Σώμα του Χριστού στο χέρι του πιστού, είναι ο αρχαιότερος, αφού φτάνει ως το Μυστικό Δείπνο του Χριστού και κράτησε ως τον 6ο-10ο αιώνα, ανάλογα με τις περιοχές. Υπήρξαν κι άλλοι τρόποι μετάδοσης της Κοινωνίας, που διαμορφώθηκαν έτσι ώστε να αποτρέψουν βεβηλώσεις, έλλειψη σεβασμού, αδιαφορία κλπ.\nΤο σημαντικό είναι η πίστη με την οποία προσερχόμαστε να κοινωνήσουμε. Η πίστη βεβαιώνει το πνεύμα μας πως αυτό που τρώμε ή αυτό που πίνουμε είναι το Σώμα και το Αίμα του Κυρίου. Για τούτο οφείλουμε να έχουμε την ανάλογη προς τούτο διάθεση.


Νέο Opel Vivaro - Newpost.gr\nτου Newsroom Δημοσίευση 24 Μαρτίου 2014, 12:40 / Ανανεώθηκε 24 Μαρτίου 2014, 12:42 Νέο Opel Vivaro\nΤο νέο Opel Vivaro συνδυάζει τη λειτουργικότητα ενός ελαφρού επαγγελματικού οχήματος με ανέσεις και στυλ επιβατικού αυτοκινήτου. Η δεύτερη γενιά του bestseller της Opel που θα κυκλοφορήσει φέτος το καλοκαίρι, θα κάνει τη διαφορά λανσάροντας τη βραβευμένη σχεδιαστική φιλοσοφία Opel για πρώτη φορά στην κατηγορία LCV. Στη νέα εντυπωσιακή εμφάνιση προστίθενται προηγμένες τεχνολογίες και καινοτόμα χαρακτηριστικά κάτω από το καπό – κινητήρες diesel με πλούσια ελκτική ισχύ και προηγμένη ισχύ BiTurbo – αλλά και μέσα στην καμπίνα. «Η δεύτερη γενιά Opel Vivaro ξεχωρίζει με την εξαιρετική πρακτικότητα και ποιότητά της. Μετά από 13 επιτυχημένα χρόνια στην αγορά, θέλαμε να κάνουμε το ‘πακέτο’ Vivaro ακόμα πιο ελκυστικό αναβαθμίζοντας παράλληλα τις βασικές αρετές του» δηλώνει ο Mark Adams, Αντιπρόεδρος Σχεδίασης της Opel, περιγράφοντας την αποστολή της ομάδας σχεδίασης και καταλήγει: «Το νέο Vivaro αποτυπώνει τη γλυπτική τέχνη και τη Γερμανική ακρίβεια με ανάγλυφα σχεδιαστικά στοιχεία, τολμηρές αναλογίες και premium πινελιές που αναδεικνύουν την δυναμική και πολιτισμένη προσωπικότητα ενός ιδανικού επαγγελματικού οχήματος.»\nΜε την κομψότητα, τη φαρδιά μετωπική επιφάνεια, και το ‘καθαρό’, πρακτικό πίσω τμήμα το Vivaro εκφράζει τη στιβαρότητα που αναζητούν οι πελάτες από ένα van στην καθημερινή χρήση του. Ανάλογα με το πώς πρόκειται να χρησιμοποιήσουν το νέο Vivaro – σαν ανθεκτικό van, κλασικό επαγγελματικό εργαλείο ή ένα άνετο και ευρύχωρο επιβατικό αυτοκίνητο – οι πελάτες μπορούν να επιλέξουν ανάμεσα σε τρεις εκδόσεις αμαξωμάτων. Επιπλέον, η χρωματική παλέτα του νέου Vivaro περιλαμβάνει έντεκα στάνταρ αποχρώσεις, με πέντε απλές και έξι μεταλλικές δύο στρωμάτων. Από το λανσάρισμα του νέου μοντέλου, θα διατίθενται και άλλες αποκλειστικές αποχρώσεις για οχήματα ειδικής χρήσης. Επομένως, οι πελάτες μπορούν να παραγγέλνουν το νέο τους Vivaro με κατάλληλο εξοπλισμό για κάθε είδους επιχείρηση και επαγγελματική ανάγκη.\nΤο πολυμορφικό Vivaro ικανοποιεί όλες σχεδόν τις ανάγκες των πελατών. Η νέα έκδοση συνεχίζει την επιτυχημένη φιλοσοφία της ποικιλίας μοντέλων και διατίθεται σε διάφορες διατάξεις με δύο συνολικά μήκη και δύο ύψη, σε εκδόσεις panel van, Combi, crew van και λεωφορείου. Στην πραγματικότητα, το νέο Vivaro απαντά ακόμα καλύτερα στις ανάγκες μεταφορών από τον προκάτοχό του, αφού και στις δύο εκδόσεις μήκους – η πρώτη έχει μήκος περίπου 5 m, και η δεύτερη προσθέτει άλλα 40 cm – είναι σχεδόν 22 cm μακρύτερο, προσφέροντας έξτρα χώρο κάτι το οποίο γίνεται αντιληπτό και στο εσωτερικό, αλλά και νέες επιλογές μεταφοράς, ανέφικτες μέχρι πρότινος.\nΤο νέο Vivaro διατίθεται με νέους turbo diesel: έναν 1.6 CDTI και έναν προηγμένο 1.6 BiTurbo CDTI με σειριακή υπερσυμπίεση και σύστημα δύο ψυγείων (twin-cooler). Με ταυτόχρονη λειτουργία δύο υπερσυμπιεστών, ο κινητήρας αυτός συνδυάζει άριστες επιδόσεις με υψηλή οικονομία καυσίμου. GALLERY


Από Θεσσαλονίκη στον Πειραιά με καγιάκ για την Εθελοντική Δωρεά Μυελού των Οστών! - Χάρισε Ζωή-ΚΕΔΜΟΠ\n24 Ιουλίου 2015 8 Οκτωβρίου 2015 Νέα και Ανακοινώσεις\nΘΕΣΣΑΛΟΝΙΚΗ – ΠΕΙΡΑΙΑΣ ΜΕ ΚΑΓΙΑΚ\nΜε απόπλου προγραμματισμένο για τις 26 Ιουλίου 2015 από τον Ιστιοπλοϊκό Όμιλο Θεσσαλονίκης και μια σύντομη στάση στην Κατερίνη το ίδιο απόγευμα και τον Πλαταμώνα την επομένη (27/7), η αποστολή θα πλεύσει νότια, κατά μήκος των ακτών της Μακεδονίας και της Στερεάς Ελλάδας. Θα πραγματοποιήσει στάση στη Σκιάθο (29-30/7), θα διασχίσει τον Ευβοϊκό, με μία στάση στην Ερέτρια (1-2/8) και θα συνεχίσει παράκτια σε όλη τη νότια ακτή της Αττικής. Αφότου πραγματοποιήσει μια στάση στην Κέα (4/8), θα καταπλεύσει στο Μικρολίμανο του Πειραιά (7/8). Πρόκειται για μία απόσταση 330 ναυτικών μιλίων, με εκτιμώμενη διάρκεια ταξιδιού τις 14-15 ημέρες. [Οι ημερομηνίες μπορεί να μεταβληθούν κατά τη διάρκεια του ταξιδιού λόγω καιρικών συνθηκών]\nΣτις προγραμματισμένες στάσεις της αποστολής, θα διοργανωθούν εκδηλώσεις σε επιλεγμένες τοποθεσίες των γύρω περιοχών όπου εκπρόσωποι και εθελοντές του «Χάρισε Ζωή» θα ενημερώνουν για τη σημασία της εθελοντικής δωρεάς μυελού των οστών και θα εγγράφουν νέους, υποψήφιους δότες. Η σημασία της αύξησης του αριθμού των εθελοντών δοτών στην Ελλάδα είναι επιτακτική, καθώς με τα σημερινά δεδομένα η ανεύρεση μοσχεύματος για εκατοντάδες ασθενείς είναι εξαιρετικά δύσκολη και δαπανηρή, καθώς ο χαμηλός αριθμός των δοτών στην Ελλάδα καθιστά αναπόφευκτη την αναζήτηση και εισαγωγή μοσχευμάτων από το Εξωτερικό.\nΗ αποστολή τίθεται υπό την Αιγίδα του Υπουργείου Οικονομίας, Υποδομών, Ναυτιλίας και Τουρισμού, καθώς και υπό την Αιγίδα του Πανεπιστημίου Πατρών.\nΤο Κέντρο Ενημέρωσης & Προσέλκυσης Εθελοντών Δοτών Μυελού των Οστών του Πανεπιστημίου Πατρών (ΚΕΔΜΟΠ) «Χάρισε Ζωή» ενημερώνει και εγγράφει εθελοντές δότες για ασθενείς που πάσχουν από καρκίνο του αίματος, όπως λευχαιμία (τον πιο συνήθη καρκίνο στα παιδιά). Πολλοί από αυτούς τους ασθενείς θα έχουν νέα ελπίδα ζωής αν βρουν συμβατό δότη για να κάνουν μεταμόσχευση μυελού των οστών. Για να γίνει αυτή η μεταμόσχευση, όμως, πρέπει να βρούμε συμβατό δότη, κάτι εξαιρετικά δύσκολο, δεδομένου ότι οι πιθανότητες συμβατότητας είναι 1:20.000, μπορεί 1:1.000.000. Για να αυξηθούν οι πιθανότητες εύρεσης χρειαζόμαστε ανθρώπους, όπως εσείς, να συμμετάσχουν στην παγκόσμια και εθνική δεξαμενή ως εθελοντές πρόθυμοι να δωρίσουν ζωή. Η διαδικασία είναι ακίνδυνη και ανώδυνη. Αν βρεθείτε συμβατοί, δεν είναι απαραίτητη η παρακέντηση. Η συλλογή μπορεί να γίνει μέσω αιμοδοσίας.\nΠαγκοσμίως, αυτή τη στιγμή, υπάρχουν 25 εκατ. δότες. Στην Κύπρο, 1 στους 8 είναι εγγεγραμμένος εθελοντής δότης. Στη Ελλάδα δεν είναι ούτε το 0,003%. Το «Χάρισε Ζωή» μέσα από τη δεξαμενή εθελοντών δοτών του έδωσε νέα ελπίδα ζωής σε 10 ασθενείς, με πρόσφατο ένα 2χρονο παιδί με λευχαιμία. Με τη βοήθειά σας μπορούμε να βοηθήσουμε περισσότερους.\nΒίντεο Ναυτικής Αποστολής\nΠΕΡΙΟΧΗ: Θεσσαλονίκη – Κατερίνη – Πλαταμώνας – Σκιάθος – Ερέτρια – Κέα – Πειραιάς\nΗΜΕΡ/ΝΙΑ: 26/07/2015 έως 07/08/2015\nΕΝΗΜΕΡΩΣΗ: Γεωργία Οικονομοπούλου & Δήμητρα Μαριόλη (Σκιάθος-Ερέτρια-Κέα), Αλεξάνδρα Σαρμά (Πειραιάς)


Τσιόδρας: Έχουμε και αναμένουμε κρούσματα κορονοϊού σε γιατρούς και νοσηλευτές – Newsbeast\nΟ καθηγητής Λοιμωξιολογίας αποκάλυψε και τον συνδυασμό φαρμάκων που δίνονται στους ασθενείς\nΣε ερωτήσεις των δημοσιογράφων στην καθημερινή ενημέρωση για τον κορονοϊό στην Ελλάδα, απάντησε ο Σωτήρης Τσιόδρας.\nΌπως εξήγησε ο κ. Τσιόδρας «δεν έχουμε σαφή δεδομένα για την αποτελεσματικότητα των συνδυασμών αυτών. Επιλέξαμε εμείς όπως και άλλα κράτη να χρησιμοποιήσουμε το σχήμα αυτό ώστε να έχουν πρόσβαση όλοι οι ασθενείς σε θεραπεία».\nΕίναι οι πρώτοι που εκτίθενται στον κορονοϊό και αναμένονται κρούσματα και σε αυτούς ανέφερε ο κ. Τσιόδρας για αυτό «και έχει εγκριθεί ένα φαρμακευτικό πρωτόκολλο προφύλαξης».\nΣΧΕΤΙΚΑ TAGSCovid-19 γιατροι ειδησειΣ Ελλαδα κοροναϊοΣ κορονοϊοΣ κορονοϊοΣ Ελλαδα κορονοϊοΣ νεα κορωνοϊοΣ κρουσματα νεοΣ κορονοϊοΣ νοσηλευτεΣ ΣωτηρηΣ ΤσιοδραΣ\nΠεμπτη, 09 Απριλιου 2020, 12:22


Α' ΕΠΣΕ: Καλοχώρι/Παντείχι-Λήλας Βασιλικού 2-1\nΜιχάλης Πράσινος 9 Οκτωβρίου 2021 11 Οκτωβρίου 2021 0844\nΤο Καλοχώρι/Παντείχι επικράτησε 2-1 του Λήλαντα Βασιλικού, στην πρεμιέρα της Α’ Τοπικής του ευβοϊκού ποδοσφαίρου.\nΟι φιλοξενούμενοι άνοιξαν το σκορ στο 51′ με κεφαλιά του Παπίλα και δύο λεπτά μετά έμειναν με δέκα παίκτες, λόγω αποβολής του Τζαφέρου. Ο ΑΟΚΠ έκανε έντονη την πίεση του στη συνέχεια, έχοντας και το αριθμητικό πλεονέκτημα. Έφτασε στην ισοφάριση με εύστοχο χτύπημα πέναλτι του Ρουμπή, στο 62′, και ολοκλήρωσε την ανατροπή στο σκορ στο 74′, με τον Σταμέλο να διαμορφώνει το τελικό αποτέλεσμα με μακρινό σουτ. Στο 82′ αποβλήθηκε και ο Θ. Ντεγιάννης, των γηπεδούχων.\nΔΙΑΙΤΗΤΕΣ: Ντούρας/Αντωνίου Χ.-Ντόβολης Ι.\nΑΠΟΒΟΛΗ: 82′ Θ. Ντεγιάννης-53′ Τζαφέρος.\nΓΚΟΛ: 62′ Ρουμπής, 74′ Σταμέλος-51′ Παπίλας.\nΚΑΛΟΧΩΡΙ/ΠΑΝΤΕΙΧΙ (Κώστας Σταματίου): Πρέντσι, Σιγανός (78′ Σαλεμής), Β. Ντεγιάννης (82′ Πεππές λ.τ.), Θ. Ντεγιάννης, Βλάχος, Σαμαρτζής, Κονόμι, Παριανός, Σταμέλος, Ρουμπής (63′ Ρούσσος), Μήτρου.\nΛΗΛΑΣ ΒΑΣΙΛΙΚΟΥ (Τάσος Ταυταρίδης): Αγραφιώτης, Ευαγγελινός (90’+ Μανικιώτης), Βάθης, Κουσερής, Τζαφέρος, Μπενέτος (64′ Κικίδης), Παπίλας, Αλεξίου, Παναγιώτου, Μπαϊμπάκης, Αναγνώστου.\nΒ’ ΕΠΣΕ (Γ’ ΟΜΙΛΟΣ): Στύρα-Νηλέας Νεοχωρίου 0-1 (pics)


Ημέρα ΚΛΗΡΩΣΗΣ για τις Κυπριακές ομάδες | Protathlima.com\nΔΙΕΘΝΗCHAMPIONS LEAGUEEUROPA CONFERENCE LEAGUEEUROPA LEAGUE\nΗμέρα ΚΛΗΡΩΣΗΣ για τις Κυπριακές ομάδες\nΗμέρα κλήρωσης είναι η σημερινή για τις κυπριακές μας ομάδες, οι οποίες θα μάθουν αργότερα τους πιθανούς τους αντιπάλους για την επόμενη φάση των ευρωπαϊκών διοργανώσεων.\nΤην αρχή κάνει η Ομόνοια, η οποία στις 13:00 θα μάθει το ζευγάρι του οποίου θα αντιμετωπίσει τον νικητή εφόσον αποκλείσει την Ντιναμό Ζάγκρεμπ.\nΠαράλληλα, οι «πράσινοι» ενδιαφέρονται και για την κλήρωση του Europa League που θα γίνει μια ώρα αργότερα (14:00) καθώς απ’ εκεί θα μάθουν τον αντίπαλο τους για τον τρίτο προκριματικό γύρο της διοργάνωσης, σε περίπτωση που αποκλειστούν από τους Κροάτες.\nΕνδιαφέρον για την κλήρωση του Europa θα έχει και η Ανόρθωση η οποία θα μάθει σήμερα τους πιθανούς της αντιπάλους και θα τεθεί αντιμέτωπη με τον ηττημένο ζευγαριού που συμμετέχει στον 2ο προκριματικό γύρο του Champions League και συγκεκριμένα στο μονοπάτι των μη πρωταθλητών.\nΤέλος, στις 15:00 Απόλλωνας και ΑΕΛ μπαίνουν στην κλήρωση του 3ου προκριματικού γύρου του Conference League για να μάθουν τους πιθανούς τους αντιπάλους εφόσον προκριθούν.\nSHOWBIZ Test Tester - 17.10.2021 13:26\nΑΕΚ: Έρχονται εξελίξεις με Λιβάι\nΕξελίξεις αναμένονται στην ΑΕΚ, όσον αφορά τον Λιβάι Γκαρσία, καθώς υπάρχει έντονο ενδιαφέρον από ομάδα του εξωτερικού. Ο διεθνής εξτρέμ της ΑΕΚ έχει συγκεντρώσει εσχάτως...\nSUPER LEAGUE Onisifors Stavrou - 17.10.2021 13:24\nΑΠΟΕΛ Onisifors Stavrou - 17.10.2021 13:14


ΑΕΚ: Έκανε πράξη το μεγάλο rebuilding και οι παίκτες της καταλήγουν σε άμεσους αντιπάλους\nΣτην ΑΕΚ το έλεγαν και το εννοούσαν. Η ομάδα θα υποστεί ένα γερό rebuilding, σε όλα τα επίπεδα. Από τη θέση του προπονητή, μέχρι του 12ου παίκτη στο ρόστερ της! Μόνο τις δύο τελευταίες ημέρες, τρεις παίκτες της ΑΕΚ (πέρσι), αποκτήθηκαν από άλλες ομάδες της Basket League. Άμεσους αντιπάλους της «Βασίλισσας».\nΟ Βλάντο Γιάνκοβιτς συμφώνησε με τον ΠΑΟΚ, ενώ οι Δημήτρης Κατσίβελης και Δημήτρης Μωραίτης στο Περιστέρι! Σύντομα αναμένεται να επισημοποιηθεί και η συμφωνία του Νίκου Ρογκαβόπουλου με τον Προμηθέα!\nΕνώ ο Ντάριλ Μέικον θα παραμείνει στο ΟΑΚΑ, αλλά θα φοράει τη φανέλα του Παναθηναϊκού.\nΟ Μωραίτης λογίζονταν ως ένα από τα μεγαλύτερα πρότζεκτ της ΑΕΚ και του Μάκη Αγγελόπουλο, ενώ μαζί με τον Κατσίβελη ήταν εκείνοι που συγκέντρωναν τις περισσότερες πιθανότητες παραμονής.\nΗ ΑΕΚ είχε προαναγγείλει την πρόθεσή της να επαναδιαπραγματευτεί με κάθε παίκτη. Με κάποιος επικοινώνησε, με άλλους όχι. Κάποιοι παίκτες θέλησαν να λάβουν και αύξηση, σε σχέση με όσα λάμβαναν την περασμένη σεζόν.\nΌσοι δεν έχουν ομάδα!\nΑυτή τη στιγμή, από το περσινό ρόστερ (και με δεδομένη την αποχώρηση του Νίκου Ζήση από την ενεργό δράση) χωρίς ομάδα έχουν μείνει οι Νίκος Γκίκας, Λίνος Χρυσικόπουλος, Κιθ Λάνγκφορντ, Κωστής Γόντικας, Γιανίκ Μορέιρα, Δημήτρης Μαυροειδής (Σημ: ανανέωσε για 1 χρόνο ακόμα) και Κίνγκσλεϊ Μόουζες.\nΗ φωτογραφία που επιλέξαμε είναι αυτή από την αρχή της σεζόν. Προστέθηκαν κάποιοι ξένοι, ενώ και ο Ηλίας Παπαθεοδώρου αποχώρησε, δίνοντας τη θέση του στον Βαγγέλη Αγγέλου.\nΕν δυνάμει και σε διάστημα λίγων ημερών, όλα τα πρόσωπα (με ελάχιστες εξαιρέσεις ίσως) μπορεί να αποκτήσουν αυτό το κόκκινο Χ, σηματοδοτώντας το απόλυτο rebuiliding που κάνει η ΑΕΚ.\nΟι μεταγραφές της νέας σεζόν\nΠάντως, η ΑΕΚ προχωράει τον προγραμματισμό των μεταγραφών της, σύμφωνα με τα «θέλω» του νέου προπονητή της, Στέφανου Δέδα. Ήδη έχει συμφωνήσει με τους Νίκο Παππά, Γιώργο Μπόγρη, Δημήτρη Φλιώνη, ενώ έχει αποσπάσει το «ναι» και από αρκετούς ξένους παίκτες (Κολόμ, Ανγκόλα, Γέλοβατς, Βαουλέτ, Γκριφιν).\nΠηγή : gazzetta. gr


24χρονος μετέφερε παράνομα 10 μετανάστες - thespro.gr\nHome / ΑΣΤΥΝΟΜΙΚΑ / 24χρονος μετέφερε παράνομα 10 μετανάστες\n24χρονος μετέφερε παράνομα 10 μετανάστες\nvagelis a Παρασκευή, Φεβρουαρίου 03, 2017 ΑΣΤΥΝΟΜΙΚΑ\nΣυνελήφθη, χθες (02-02-2017) το πρωί στην Πρέβεζα, από αστυνομικούς της Ομάδας ΔΙ.ΑΣ. της Διεύθυνσης Αστυνομίας Πρέβεζας, ένας 24χρονος ημεδαπός, κατηγορούμενος για μεταφορά στο εσωτερικό της χώρας, δέκα μη νόμιμων μεταναστών, υπηκόων Πακιστάν.\nΣυγκεκριμένα, οι αστυνομικοί συνέλαβαν τον 24χρονο, διότι, οδηγώντας Ι.Χ.Φ. αυτοκίνητο, μετέφερε παράνομα στο εσωτερικό της χώρας, τους δέκα αλλοδαπούς υπηκόους Πακιστάν (ηλικίας από 15 έως 49 ετών), οι οποίοι στερούνταν ταξιδιωτικών εγγράφων.\nΟι συλληφθέντες οδηγήθηκαν στον κ. Εισαγγελέα Πλημμελειοδικών Πρέβεζας ενώ την προανάκριση διενεργεί το Τμήμα Δίωξης Παράνομης Μετανάστευσης Πρέβεζας.


Κοινός Παρονομαστής: Εάν μπορούσα να γράψω έστω και ένα ελληνικό δημοτικό τραγούδι,θα απέρριπτα ότι έχω γράψει μέχρι σήμερα ! Γκαίτε\nΕάν μπορούσα να γράψω έστω και ένα ελληνικό δημοτικό τραγούδι,θα απέρριπτα ότι έχω γράψει μέχρι σήμερα ! Γκαίτε\n«Μένω εκστατικός μπροστά στο όραμα της Ελληνικής αρχαιότητας.»\n«Θέλω να δημιουργήσω μιάν Ελλάδα από τα μέσα μου.»\n(Από το έργο του ‘‘Ερμάννος και Δωροθέα’’).\n«Ο Όμηρος με τον Αχιλλέα και τον Οδυσσέα, τον γενναιότερο και τον εξυπνότερο των ανδρών, έδωσε πλήρη περιγραφή του ανδρικού φύλου.»\n(Από συνομιλία του με τον Eckerman στις 5 Ιουλίου1827).\n«Τα έπη του Ομήρου επιζούν από τότε δίπλα στη θρησκεία και τη φιλοσοφία ως‘‘κοσμικό ευαγγέλιο»\n(Από το άρθρο του ‘‘Η ποίηση και η αλήθεια’’).\n«Οι Έλληνες είναι συγγενείς μου, είναι δάσκαλοί μου. Τους θαυμάζω σαν\nάφθαστες διάνοιες της φράσεως και της γραμμής,καθώς και για τον ιδεώδη βίο τους.»\n(Από επιστολή που έστειλε στον γιο του Αύγουστο στο Bisbaden στις 5 Ιουλίου 1815).\n«Ότι είναι η καρδιά και ο νους για το σώμα, είναι η Ελλάδα για την ανθρωπότητα.»\n«Ο καθένας πάνω στην τέχνη του ας είναι Έλληνας, αλλά να είναι.»\n«Jeder sei auf seine art ein Grieche, aber er sei’s.»\n«Άκουσα στον Άγιο Πέτρο της Ρώμης το Ευαγγέλιο σε όλες τις γλώσσες. Η Ελληνική αντήχησε, άστρο λαμπερό μέσα στη νύκτα.»\n«Τους Έλληνες κλασσικούς» απάντησε.-«Και όταν τελειώσουμε τους Έλληνες κλασσικούς,τι άλλο να διαβάσουμε;», ξαναρώτησαν.-«Πάλι τους Έλληνες κλασσικούς.»\n(Από τις συνομιλίες του Γκαίτε με τον Eckerman).\n«Στο έργο του Γκαίτε εκφράζεται οθαυμασμός του για την Ελλάδα, σαν την μοναδική στον κόσμο πολιτισμένη χώρα.»\n(Εταιρία των φιλόμουσων της Βιέννης, 1815)


Γιώτα Γερογιώργη: "Η μουσική είναι μια γλώσσα διεθνής που μιλάει κατευθείαν στην ψυχή του ανθρώπου" - Polis Magazino\nΓιώτα Γερογιώργη: “Η μουσική είναι μια γλώσσα διεθνής που μιλάει κατευθείαν στην ψυχή του ανθρώπου”\nH μουσική ανοίγει όμορφους δρόμους. Δρόμους επικοινωνίας. Καταργεί τα σύνορα. Είναι μια γλώσσα διεθνής που μιλάει κατευθείαν στην ψυχή του ανθρώπου. Συγκινεί Γαληνεύει. Ηρεμεί. Είναι ζωή η μουσική… και,ναι.. έχει την δύναμη να ενώνει λαούς να φέρνει κοντά πολιτισμούς.\nΗ μουσική είναι μία. Αναμφίβολα. Κατανοητή απ’ όλους.. Μια γλώσσα κοινή… Κι οι μουσικοί είναι πολλοί.. Το ίδιο μουσικό κομμάτι θα το αποδώσει ο κάθε μουσικός διαφορετικά.Θα βάλει κάτι από τον εαυτό του, απ το δικό του συναίσθημα. Επίσης ο κάθε μουσικός θα διαλέξει ποιο είδος μουσικής θα ακολουθήσει,θα υπηρετήσει, θα αγαπήσει. Τι του ταιριάζει καλύτερα. Είναι σα να χρησιμοποιούν την ίδια παλέτα με τα ίδια ακριβώς χρώματα και το ιδιο θέμα, πολλοί ζωγράφοι διαφορετικων τεχνοτροπιών. Πόσο διαφορετικοι τελείως μεταξύ τους πίνακες θα προκύψουν. ..\nΗ μουσική παιδεία σε καμία περίπτωση δεν είναι πολυτέλεια. Είναι ανάγκη. Χωρίς μουσική δε μπορώ να φανταστώ τη ζωή. Χρειάζεται,είναι απαραίτητη. Ο άνθρωπος νιώθει μέσα από τη μουσική πιο έντονα τα συναισθήματα, Γαληνεύει, ηρεμεί. Θα έπρεπε να διδάσκεται σωστά από τις πρώτες κιόλας τάξεις σε όλα τα σχολεία.\nΣυνήθως το παιδί ζητάει από μόνο του αυτό που νιώθει να του κινεί το ενδιαφέρον.. Τις περισσότερες φορές το ένστικτο του είναι σωστό.. Ζητάει κάτι επειδή αισθάνεται ότι το χρειάζεται, ότι του αρέσει. Οι γονείς μπορούν μόνο να το αφήσουν να ξεκινήσει από αυτό που θα τραβήξει την προσοχη του. Να δώσουμε στο παιδί την ευκαιρία να δοκιμάσει. Αν στην πορεία δει οτι έκανε λάθος, οτι δεν του ταιριάζει, τότε δοκιμάζει κάτι άλλο. Κάποια ωδεία προσφερουν μάλιστα κάποιες δωρεαν δοκιμαστικές ώρες για μικρούς μαθητές σε όλα τα μαθήματα, ώστε να διαλέξουν μετά με μεγαλύτερη σιγουριά. Πάντως σημαντικό είναι να καταλάβει τοπαιδί πως μόνο με μελέτη κι εξάσκηση, με προσπάθεια κι αγάπη για τη μουσική και με πείσμα θα τα καταφέρει.. Το ταλέντο αν υπάρχει, κάποια στιγμή θα φανεί, μα μόνο του δεν φτάνει.\nΘα έπρεπε να διδάσκεται. Και διδάσκεται στα μουσικά Γυμνάσια και Λύκεια, στα οποία γίνεται εξαιρετική δουλειά, αλλά και σε πολλά άλλα σχολεία όπου υπηρετούν καθηγητές με ζήλο φιλότιμο κι αγάπη για τη μουσική παράδοση. Δυστυχώς χρειάζεται υπερπροσπάθεια απ΄ τους εκπαιδευτικούς… Οι ώρες στο ωρολόγιο πρόγραμμα δεν αρκούν.. Είναι μονόωρο μάθημα η μουσική. Έτσι πολλές φορές ξεκινούν κάποιο πρόγραμμα με σχετικό θέμα θυσιάζοντας ώρες απ’ τον ελεύθερο χρόνο τους για να μπορέσουν να προσφέρουν κάτι παραπάνω στους μαθητές τους. Γι’ αυτό είναι ανάγκη να γίνουν κάποιες ουσιαστικές αλλαγές στην εκπαίδευση σήμερα.\nΥπάρχουν πάρα πολλοί. Μουσικοί αξιόλογοι με γνώσεις και μουσική κατάρτηση που μάλιστα κι ενώ έχουν ολοκληρώσει τις σπουδές τους εξακλουθούν να μελετούν, να μαθαίνουν, να βελτιώνονται. Μουσικοί με ταλέντο, μεράκι κι όρεξη.\nΠολλά καινούρια τραγούδια. Τραγούδια που ν’ αγγίζουν την ψυχή. Έχουν μελοποιηθεί στίχοι μου από παλιούς εξαιρετικούς συνεργάτες μου,αλλά και από κάποιους που πρώτη φορά συνεργαζόμαστε και χαίρομαι πολύ γι ‘ αυτό. Έχω γράψει κι εγώ στίχο πάνω σε μουσική. Εχω γράψει στίχο και στα γερμανικά. Κι όλα αυτά τα όμορφα τραγούδια θα κυκλοφορήσουν πολύ σύντομα. Τα ερμηνεύουν υπέροχοι, αγαπημένοι τραγουδιστες και τραγουδίστριες. Έτοιμο να κυκλοφορήσει είναι το cd της Νεφέλης, σε μουσική Γιάννη Νικολάου, στο όποιο συμμετέχω με στίχο μου σε δύο τραγούδια. Αμέσως μετά περιμένω τα δώδεκα τραγούδια με στίχο απο την πρώτη μου ποιητική μου συλλογή «Νύχτωσε πάλι κι είναι αργά» που κυκλοφόρησε τον Νοέμβρη του 2018 απο την ανεμοςεκδοτική. Και ακολουθούν πολλά άλλα που με πολλή αγάπη ετοιμάζουμε.\nΣτιχουργός και καθηγήτρια Γερμανικών Κατάγεται από την βόρεια Εύβοια,μεγάλωσε στη Γερμανία και μένει στην Αθήνα . Το 2007 κυκλοφόρησε το πρώτο της τραγούδι «ένα χαμόγελο» σε μουσική Νίκου Πιτλόγλου κι ερμηνεία Helene στο CD Parfait d’ amour από το Δίκτυο Τον Οκτώβρη του 2011 βραβεύεται σε διαγωνισμό στίχου του real.fm κι εκπομπή του Γιάννη Καλαμίτση το «ζωή μου αδιόρθωτη» που το μελοποιεί ο Σάκης Τσιλίκης και το ερμηνεύει ο Βασίλης Παγώνης και τον Νοέμβριο του 2011 βραβεύεται στους 10. αγώνες ποίησης στην Κέρκυρα «το σκουλαρίκι μου» το οποίο μελοποιεί ο Σπύρος Σαμοϊλης .Το διήγημα «έρωτας και βροχή» βραβεύεται την ίδια χρονιά και συμπεριλαμβάνεται στην ομώνυμη μουσικοθεατρική παράσταση που ανέβηκε στο Θέατρο της Ημέρας Νοέμβρη του 2012 κυκλοφορεί το τραγούδι «σαν αγέρας» σε μουσική Νίκου Καρίμπα κι ερμηνεία Σταύρου Αβραμογλου στο CD Μοιρασμένες στιγμές απ την culturemusic\nΤο 2014 κυκλοφορεί το CD Πρώτη Αμαρτια . Μουσική κι ερμηνεία Χάρης Καλαμπακάκης με έξι τραγούδια σε στίχους δικούς της. Το «καράβια που άραξαν μαζί» ερμηνεύει σε φιλική συμμετοχή ο Γιάννης Νικολάου Τον Απρίλη του 2017 κυκλοφόρησε το cd του Γιώργου Ρούγκα στο οποίο συμμετέχει με στίχο της στα «χιόνι» και το «ώρα μηδέν…ξυπνάτε» Από την Αμφικτιονία Ελληνισμού βραβεύτηκε με το Γ’ βραβείο και συμπεριλαμβάνεται στην ανθολογία ΣΤ’Παγκόσμιου Ποιητικού διαγωνισμού -2017 το «μισό αιώνα τώρα» Τον Ιούλιο του 2018 κυκλοφόρει στη Γερμανία το cd του Αλέξανδρου Χατζή Nur die Liebe από την Housemasters Records, στο όποιο συμμετέχει με γερμανικό στίχο στο τραγούδι «zwei Worte» σε μουσική Σαββα Ισοβίτη Συμμετέχει σε πολλές ομαδικές ανθολογίες ποίησης. Πρώτη ατομική της ποιητική συλλογή το «νύχτωσε πάλι κι είναι αργά» κυκλοφορεί από την άνεμος εκδοτική το Νοέμβριο του 2018 3. Δεκεμβρίου 2018 Παγκόσμια Ημέρα Ατόμων με Ειδικές Ανάγκες, κυκλοφορεί το τραγούδι «με λένε Νίκο»..Μουσική κι ερμηνεία Βασίλης Παπακωνσταντίνου\nΕτοιμάζεται το cd της Νεφέλης σε μουσική Γιάννη Νικολάου στο οποίο συμμετέχει με το «να ‘μουν πουλί θαλασσινό» και « το κραγιόν διορθώνω».\nΠροηγούμενο άρθροΠΟΛΥΔΩΡΟΠΟΥΛΟΣ ΔΗΜΗΤΡΗΣ: “Η ουσία της φωτογραφίας είναι να απαθανατίσεις τη στιγμή!”\nΕπόμενο άρθροΚώστας Καλδάρας: “Αυτές οι επτά νότες είναι τόσο πολλές που όσοι μουσικοί κι αν γεννηθούμε, δεν θα καταφέρουμε ποτέ να τις καλύψουμε”


Το χρυσόψαρο μου είναι ληθαργικό και κολυμπάει πλάγια - Ψάρια κρύου νερού - Aquazone Portal\nΤο χρυσόψαρο μου είναι ληθαργικό και κολυμπάει πλάγια\nBy ARTEMIS TRA, June 19, 2018 in Ψάρια κρύου νερού\nARTEMIS TRA 0\nΦιλοξενώ εδώ και 2 εβδομάδες ένα χρυσοψαράκι. Στην αρχή είχε μία μικρή στραγγυλή γυάλα αλλά εδώ και μία εβδομάδα του πήραμε μία μακρύτερη και μεγαλύτερη γυάλα. Δεν έχει φίλτρο αλλά του αλλάζουμε το νερό τυο κάθε 3 μέρες βάζοντας υγρό για τα άλατα. Μετά την σημερινή αλλαγή του άρχισε να είναι ληθαργικός, να κολυμπάει πλάγια αλλά και κρεμόταν από τον πρωκτό του εκτός από τα κακά του και κάτι σαν 'κλωστούλα΄. Γενικά άλλαξε η συμπεριφορά του κα δεν αντιδράει όπως πριν. Τον πείραξε η αλλαγή του νερού ή έχει κάτι??? Πρέπει να του δώσω κάτι??? Βοήθεια παρακαλωωωωωω\nΕπίσης αν κάποιος θα ήθελε να μου δώσει γενικότερα κάποιες συμβουλές για το τι πρέπει να προσέξω στο ενυδρείο του ώστε να είναι καλά το ψαράκι θα με βοηθούσε πολύ!! Ευχαριστωωωω!!!\nEdited June 19, 2018 by ARTEMIS TRA\nΜάλλον θα μας χαιρετήσει ο ψάρης.\nΜάλλον έχει swimbladder (ασθένεια νηκτικής κύστης), συνηθισμένο στα χρυσόψαρα, επειδή τρώνε φαγητό από την επιφάνεια και μαζί καταπίνουν και αέρα. Δίαιτα 1-2 μέρες και αρακά βρασμένο/ξεφλουδισμένο μετά. Το φαγητό του πρέπει να βουλιάζει για να μην το ξαναπάθει.\nΒεβαίως πρέπει να του βάλεις άμεσα ένα δυνατό φίλτρο, γιατί τα χρυσόψαρα είναι ρυπογόνα ψάρια. Επίσης μπορείς να του προσθέσεις φυτά (ανούμπιες και κερατόφυλλο), πολύ ψιλό χαλικάκι ή άμμο στο βυθό και 1-2 ξύλα, όλα φυσικά (όχι πλαστικά, γιατί βγάζουν χημικά). Τα χρυσόψαρα θέλουν περίπου 30 λίτρα το καθένα, φαντάζομαι ότι δεν έχεις τόσα λίτρα...\nΣτη θεματολογία του ΑΖ θα βρεις πολλά, οπότε με προσεκτικό διάβασμα θα το σώσεις. Βάλε μερικές φωτογραφίες για καλύτερη διάγνωση, αλλά αυτά πρέπει να τα κάνεις άμεσα.


Eric Idle: «Κάποτε προσελκύαμε γυναίκες σαν μαγνήτες, τώρα είμαστε μαγνήτες ψυγείων» | HuffPost Greece\n27/04/2018 11:05 EEST\nEric Idle: «Κάποτε προσελκύαμε γυναίκες σαν μαγνήτες, τώρα είμαστε μαγνήτες ψυγείων»\nO θρυλικός Monty Python ανακοίνωσε ότι γράφει τα απομνημονεύματά του.\nΣτα αριστερά, ο Eric Idle σε μια σκηνή της ταινίας «Monty Python's The Meaning of Life» (1983).\nΟ Eric Idle γράφει τα απομνημονεύματά του και οι θαυμαστές των Monty Python μπορούν να μαντέψουν τον τίτλο: «Always Look on the Bright Side of Life» (Πάντα κοιτάζετε την φωτεινή πλευρά της ζωής).\nΤο «Always Look on the Bright Side of Life» είναι ένα τραγούδι με κωμικό χαρακτήρα, γραμμένο από τον Idle, το οποίο συμπεριλήφθηκε στην ταινία των Monty Pythons «Life of Brian» του 1979.\n«Κάποτε προσελκύαμε γυναίκες σαν μαγνήτες, τώρα είμαστε μαγνήτες ψυγείων» ανέφερε ο Idle σε δήλωσή του. Νομίζω ότι ήρθε η ώρα να πω την ιστορία μου πριν προσβληθώ από αμνησία, κάτι που συμβαίνει σε ηλικιωμένους ηθοποιούς».\nTerry Smith via Getty Images\nΜε τη σύζυγό του, το μοντέλο Tania Kosevich.\nΟ εκδοτικός όμιλος Crown Archetype θα εκδώσει στις ΗΠΑ το βιβλίο του Έρικ Άιντλ «Always Look On The Bright Side Of Life: A Sortabiography» τον Οκτώβριο. Στο Ηνωμένο Βασίλειο τα δικαιώματα του βιβλίου του Άγγλου κωμικού, ηθοποιού, τραγουδιστή, και ιδρυτικού μέλους των Monty Python απέκτησε ο εκδοτικός οίκος Weidenfeld & Nicolson.\nΤο βιβλίο θα καλύπτει τη ζωή του από την παιδική ηλικία του σε ένα αυστηρό οικοτροφείο, έως την επιτυχημένη καριέρα του στην κωμωδία, την τηλεόραση, το θέατρο και τον κινηματογράφο.\nΣτις σελίδες του βιβλίου θα ξετυλίγονται ιστορίες από τη φιλία του ηθοποιού με τους θρύλους της ροκ Mick Jagger, David Bowie, George Harrison, Paul Simon, τους ηθοποιούς Robin Williams, Steve Martin και τον σκηνοθέτη Mike Nichols και φυσικά με τα υπόλοιπα μέλη των Python.\nΚάνοντας μια γκριμάτσα σε μια σκηνή της ταινίας «Οι περιπέτειες του Βαρόνου Μινχάουζεν» (1988).\nΌλα τα μέλη των Monty Python έχουν γράψει ήδη τα απομνημονεύματά τους, εκτός από τον Terry Jones, ο οποίος πάσχει από άνοια.\nΑπό τη συμμετοχή του στην τελετή λήξης των Ολυμπιακών Αγώνων του Λονδίνου 2012.\nΝτυμένος κύκνος για μια φιλανθρωπική παράσταση, εδώ, σε συνάντησή του με τον πρίγκιπα Harry και δίπλα του, ο Robin Williams και η Joan Rivers.\n«Το βιβλίο ρίχνει φως στη δημιουργία και την ανάπτυξη της ομάδας Monty Python που επαναπροσδιόρισε την κωμωδία πριν από περίπου 50 χρόνια. Είμαστε όλοι ενθουσιασμένοι που δημοσιεύουμε τα λαμπρά απομνημονεύματα του Eric» τόνισε.\nΟ Idle έχει γράψει τα βιβλία «The Greedy Beast Diary: A Comic Tour of America» και «The Road to Mars».\nΑπό δεξιά: ο Eric Idle, ο John Cleese, ο Graham Chapman, ο Terry Jones και ο Michael Palin σε μια σκηνή της ταινίας «Monthy Python και το Άγιο Δισκοπότηρο», σε σκηνοθεσία των Terry Gilliam και Terry Jones (1975).\nΟι ταινίες τους που έγιναν επιτυχίες είναι οι «Οι Ιππότες της Ελεεινής Τραπέζης» και «Ένας Προφήτης... Μα τι Προφήτης!» (Monty Python’s Life of Brian).\nΤην ομάδα Monty Python αποτελούσαν ο Graham Chapman, ο οποίος πέθανε το 1989 και οι John Cleese, Terry Gilliam, Terry Jones και Michael Palin.\nΣκηνή από τα γυρίσματα του «Ιπτάμενου Τσίρκου»\nPLUS: ηθοποιός Βιβλίο Κωμωδία αυτοβιογραφία Monty Pythons κωμικός Eric Idle


Σύνδεση ενός Mac με τομέα Active Directory μέσω του Βοηθήματος καταλόγου - Apple υποστήριξη\nΣύνδεση ενός Mac με τομέα Active Directory μέσω του Βοηθήματος καταλόγου\nΗ εφαρμογή Βοήθημα καταλόγου βρίσκεται στη διαδρομή /Σύστημα/Βιβλιοθήκη/CoreServices/Εφαρμογές/. Μετά τον έλεγχο ταυτότητας ως διαχειριστή macOS, επιλέγετε τον σύνδεσμο Active Directory και ρυθμίζετε τις παραμέτρους των βασικών επιλογών που αναφέρονται παρακάτω:\nΔάσος Active Directory: Το όνομα του δάσους Active Directory. Εάν το όνομα είναι άγνωστο, ο σύνδεσμος Active Directory υποβάλλει ερώτημα στον τομέα για την πληροφορία.\nΤομέας Active Directory: Το όνομα υπολογιστή υπηρεσίας DNS του τομέα Active Directory στον οποίο θέλετε να συνδέσετε το Mac τις παραμέτρους του οποίου ρυθμίζετε.\nΑναγνωριστικό υπολογιστή: Το αναγνωριστικό υπολογιστή είναι το όνομα με το οποίο είναι γνωστό το Mac στον τομέα Active Directory. Από προεπιλογή, είναι το όνομα του Mac όπως εμφανίζεται στις προτιμήσεις Κοινής χρήσης. Ίσως να θέλετε να αλλάξετε αυτό το όνομα για συμμόρφωση με το καθορισμένο σχήμα του οργανισμού σας ως προς την ονομασία υπολογιστών στον τομέα Active Directory. Εάν δεν είστε βέβαιοι για το σχήμα ονομασίας, απευθυνθείτε στον διαχειριστή τομέα σας Active Directory.\nΣημαντικό: Εάν το όνομα του υπολογιστή περιέχει παύλα, ίσως να μην μπορεί να είναι δυνατή η σύνδεση ή η δέσμευση σε τομέα καταλόγου όπως το LDAP ή το Active Directory. Σε αυτήν την περίπτωση, χρησιμοποιήστε όνομα υπολογιστή που δεν περιέχει παύλα.\nΜετά την εισαγωγή των στοιχείων, συνδέστε το Mac στο Active Directory με τις ακόλουθες πληροφορίες:\nΌνομα χρήστη και συνθηματικό: Μπορεί να εκχωρηθεί δικαίωμα συμμετοχής σε τομέα σε κάθε χρήστη, όχι μόνο σε διαχειριστή. Εάν το Mac σας δημιουργεί το αντικείμενο στο Active Directory, ο χρήστης πρέπει να διαθέτει δικαιώματα «Ανάγνωση» και «Δημιουργία όλων των θυγατρικών αντικειμένων» στον καθορισμένο χώρο αποθήκευσης.\nOU υπολογιστή: Από προεπιλογή, το macOS δημιουργεί το αντικείμενο στον χώρο αποθήκευσης «Υπολογιστές» , αλλά μπορεί να χρησιμοποιηθεί οποιοσδήποτε χώρος αποθήκευσης ή μονάδα οργανισμού (OU). Εάν το αντικείμενο υπάρχει ήδη, ο χρήστης πρέπει να είναι μέλος της ομάδας με τη δυνατότητα συμμετοχής στον λογαριασμό, όπως καθορίζεται στους χρήστες και υπολογιστές του Active Directory.\nΧρήση για έλεγχο ταυτότητας (προαιρετικά): Καθορίστε αν θα προστεθεί το Active Directory στην πολιτική αναζήτησης ελέγχου ταυτότητας του υπολογιστή.\nΧρήση για επαφές (προαιρετικά): Καθορίστε αν θα προστεθεί το Active Directory στην πολιτική αναζήτησης επαφών του υπολογιστή.\nΠροηγμένες επιλογές εμπειρίας χρήστη\nΔημιουργία φορητών λογαριασμών κατά την είσοδο: Δημιουργεί έναν τοπικό λογαριασμό για πρόσβαση εκτός δικτύου. Μπορείτε να ζητήσετε διάλογο επιβεβαίωσης όταν ένας λογαριασμός χρησιμοποιείται για είσοδο στο Mac για πρώτη φορά.\nΕπιβολή τοπικού καταλόγου αφετηρίας στον τόμο εκκίνησης: Απενεργοποιήστε αυτήν την επιλογή κατά τη χρήση απλών καταλόγων αφετηρίας δικτύου. Δεν μπορείτε να αλλάξετε αυτήν την επιλογή εάν είναι επιλεγμένη η «Δημιουργία φορητού λογαριασμού κατά την είσοδο».\nΧρήση διαδρομής UNC από το Active Directory για την άντληση της τοποθεσίας αφετηρίας δικτύου: Όταν ενεργοποιήσετε αυτήν την επιλογή, εάν το αρχείο του λογαριασμού χρήστη του Active Directory διαθέτει έναν καθορισμένο φάκελο αφετηρίας, το Mac προσαρτά την τοποθεσία και δημιουργεί έναν σύνδεσμο στο Dock. Το προεπιλεγμένο πρωτόκολλο είναι SMB3, αλλά μπορείτε να το ορίσετε σε AFP.\nΠροεπιλεγμένο κέλυφος χρήστη: Καθορίζει τι είδους περιβάλλον κέλυφος της εφαρμογής Τερματικό θα έχει ο χρήστης.\nΠροηγμένες επιλογές αντιστοίχισης\nΣε Mac που έχει διαμορφωθεί να χρησιμοποιεί το στοιχείο σύνδεσης Active Directory του Βοηθήματος καταλόγου, μπορείτε να καθορίσετε ένα χαρακτηριστικό Active Directory για αντιστοίχιση με αναγνωριστικό ομάδας, αναγνωριστικό κύριας ομάδας (GID) και μοναδικό αναγνωριστικό χρήστη (UID) στο macOS. Για να ελέγξετε αναλυτικότερα αυτές τις επιλογές, ανατρέξτε στην ενότητα Αντιστοίχιση του αναγνωριστικού ομάδας, του κύριου GID και του UID σε ένα χαρακτηριστικό του Active Directory στον Οδηγό χρήσης του Βοηθήματος καταλόγου.\nΠροηγμένες επιλογές διαχειριστή\nΣε Mac όπου έχει γίνει ρύθμιση παραμέτρων για χρήση του συνδέσμου Active Directory του Βοηθήματος καταλόγου, μπορείτε να προσδιορίσετε τα εξής:\nΝα προτιμάται αυτός ο διακομιστής τομέα: Από προεπιλογή, το macOS χρησιμοποιεί στοιχεία ιστότοπου και απόκριση ελεγκτή τομέα για τον καθορισμό του κατάλληλου ελεγκτή τομέα προς χρήση. Εάν καθορίσετε εδώ έναν ελεγκτή τομέα στον ίδιο ιστότοπο, έχει προτεραιότητα ελέγχου. Εάν ο ελεγκτής τομέα δεν είναι διαθέσιμος, το macOS επανέρχεται στην προεπιλεγμένη συμπεριφορά.\nΝα επιτρέπεται η διαχείριση από: Όταν ενεργοποιήσετε αυτήν την επιλογή, τα μέλη στις αναφερόμενες ομάδες Active Directory διαθέτουν προνόμια διαχειριστή στο τοπικό Mac. Από προεπιλογή, αναφέρονται οι διαχειριστές τομέων και οι εταιρικοί διαχειριστές. Μπορείτε να καθορίσετε τις επιθυμητές ομάδες ασφάλειας εδώ.\nΔείτε επίσηςΟδηγός χρήσης του Βοηθήματος καταλόγουΡυθμίσεις φορτίου «Κατάλογος»Σύνδεση ενός Mac με τομέα Active Directory μέσω προφίλ διαμόρφωσηςΣύνδεση ενός Mac με τομέα Active Directory μέσω της γραμμής εντολών\nΠροηγούμενη Ρύθμιση παραμέτρων φορητών λογαριασμών Επόμενη Με προφίλ διαμόρφωσης


Live Chat Παναιτωλικός-Ατρόμητος 1-1 (τελικό) - Onsports.gr\nOnsports Team\t28 Ιανουαρίου 2021, 19:06\nLive Chat Παναιτωλικός-Ατρόμητος 1-1 (τελικό)\nΠαναιτωλικός-Ατρόμητος: Σπουδαίο παιχνίδι στο Αγρίνιο για τη 19η αγωνιστική της Super League.\nΣτο Αγρίνιο γίνεται ένα πάρα πολύ σημαντικό παιχνίδι.\nΣτις 17.15 (NS1 HD) ο Παναιτωλικός υποδέχεται τον Ατρόμητο, με την κάθε ομάδα να έχει διαφορετικούς στόχους.\nΗ ομάδα του Τραϊανού Δέλλα είδε τη Λαμία να νικάει τον Απόλλωνα Σμύρνης και να μειώνει τη διαφορά στους δύο βαθμούς. Η νίκη, λοιπόν, είναι μονόδρομος, ώστε στο τέλος ν’ αποφύγει ο Παναιτωλικός το μπαράζ παραμονής.\nΟ Δέλλας δεν υπολογίζει τον τραυματία Ματσόλα και τους Μεντίνα, Γιάκολις, οι οποίοι έμειναν εκτός γι’ αγωνιστικούς λόγους. Στην αποστολή είναι οι Κνετ, Βάντερσον, Αρσούρα, Ταχάρ, Μάζουρεκ, Αζάντι, Ντάλσιο, Ντίας, Αριγίμπι, Μπαρμπόσα, Περέιρα, Μελίσσας, Μανθάτης, Τζανακάκης, Βέργος, Μεντόσα, Τσότσαλιτς, Τσιγγάρας, Μαλής, Λιάβας, Κωνσταντόπουλος.\nΟ Ατρόμητος με τη νίκη του Αστέρα Τρίπολης στο Ηράκλειο, είναι στο -9 από την εξάδα και γίνεται αντιληπτό, ότι αν δεν νικήσει θα πρέπει να ξεχάσει τα πλέι οφ.\nΟ Νταμίρ Κάναντι δεν πήρε στο Αγρίνιο τους Μανούσο, Χριστοδουλόπουλος, ενώ ναι μεν βρίσκεται στην αποστολή, αλλά δεν υπολογίζεται ο ανέτοιμος Ούμπιδες. Αντίθετα, πήρε τον νεοαποκτηθέντα Εντομβόνγι.\nΣτο Αγρίνιο βρίσκονται για τον Ατρόμητο οι εξής 24 ποδοσφαιριστές: Μανδάς, Θεοδωράκης, Σάλτας, Αγκάγιεφ, Γούτας, Ούμπιδες, Κιβρακίδης, Μάτιτς, Γκαλβάο, Νάτσος, Γιακουμάκης, Νταβιώτης, Σάλομον, Κωτσόπουλος, Ραμπέγιο, Στρούγγης, Τριμμάτης, Χαρίσης, Μουνίθ, Γκάλο, Τομάσεβιτς, Αθανασίου, Οικονομίδης και Εντομβόνγι.


Ρουμανία από Καβάλα, Ταξίδια στο Εξωτερικό, Ταξίδια Εκδρομές, GEORAMA Travel agency\nΒουκουρέστι, Μονή Σινάια, πύργος Μπραν, Μπρασόβ\n1η μέρα: Παρασκευή 08.03.2019.(700km)\nΑναχώρηση από τον Δημοτικό Κήπο στις 04:05 το πρωί. Διέλευση από τα σύνορα Ορμενίου, και συνεχίζουμε με ενδιάμεσες στάσεις καθοδόν, για Στάρα Ζαγόρα – Βελίκο Τάρνοβο – Ρούσε. Διέλευση Βουλγαρο-Ρουμάνικων συνόρων και την γέφυρα της Φιλίας στον ποταμό Δούναβη. Άφιξη στο Βουκουρέστι και τακτοποίηση στο ξενοδοχείο. Ελεύθερος χρόνος για μια πρώτη γνωριμία με την πόλη. Βόλτα στο ιστορικό κέντρο & δείπνο ατομικά . Διανυκτέρευση.\n2η μέρα: Σάββατο 04.03.2019.(380km)\nΠρωινό και αναχώρηση στις 07:30 για τα θρυλικά Καρπάθια. Διασχίζοντας την κοιλάδα Πράχωβα, συναντάμε την Σινάϊα, φημισμένο κέντρο θερινών και χειμερινών διακοπών. Επίσκεψη στα θερινά ανάκτορα του Κάρολου “PELES”. Στη συνέχεια και μετά από μια πανέμορφη διαδρομή φθάνουμε στο Μπράν, γνωστό ως Πύργος του Δράκουλα ο οποίος χτίστηκε τον 14ο αιώνα ως αμυντικό φρούριο απέναντι στις οθωμανικές επιθέσεις. Συνεχίζουμε για το στολίδι της Ρουμανίας το ΜΠΡΑΣΟΒ, με σύντομη ξενάγηση όπου θα δούμε την παλαιά πόλη και την Μαύρη Εκκλησία γοτθικού ρυθμού. Επίσης θα ανάψουμε ένα κεράκι στην Ελληνική Εκκλησία, την Αγία ΤΡΙΑΔΑ που ανεγέρθηκε από ομογενείς Έλληνες της περιοχής. Αναχώρηση. Γεύμα ατομικά και επιστροφή στο Βουκουρέστι. Το βράδυ ελεύθεροι. Διανυκτέρευση.\n3η μέρα: Κυριακή 05.03.2019.(50km)\n4η μέρα: Καθαρή Δευτέρα 11.03.2019.(700km)\nΤΙΜΗ ΣΥΜΜΕΤΟΧΗΣ: ΣΕ ΔΙΚΛΙΝΟ: 179€, ΜΟΝΟΚΛΙΝΟ: 239€\nΤρείς διανυκτερεύσεις στο ξενοδοχείο CAPITOL 4* superior στο πιο κεντρικό σημείο του Βουκουρεστίου.\nΤρία (3) προγεύματα σε μπουφέ (δυνατότητα για δείπνο σε ανοιχτό μπουφέ μόνο 10€)\nΤαξιδιωτική Ασφάλιση Επαγγελματικής με την Generally Life. Έξτρα Ατομική ασφάλιση Ατυχημάτων, ευθύνη του πελάτη να τη ζητήσει, με επιπλέον επιβάρυνση 5€ το άτομο.(έως 70 ετών)


Στα πατώματα η Ηλιάνα – Με 5άρια απαιτείται αλλαγή ΤΩΡΑ | Παρά Πέντε\nΜε τον χειρότερο τρόπο έκλεισε η εκπομπή της Ηλιάνας αυτή την εβδομάδα. Και γι΄αυτό υπάρχουν εμφανείς λόγοι και πολύ σοβαρά λάθη. Το σημαντικότερο είναι πώς παρά το ταλέντο και την άνεση της ίδιας&#82…\nΜε τον χειρότερο τρόπο έκλεισε η εκπομπή της Ηλιάνας αυτή την εβδομάδα. Και γι΄αυτό υπάρχουν εμφανείς λόγοι και πολύ σοβαρά λάθη. Το σημαντικότερο είναι πώς παρά το ταλέντο και την άνεση της ίδιας… τα στελέχη του καναλιού την έβγαλαν στον αέρα χωρίς ένα στήριγμα. Αυτοί που είναι κοντά της… μπορεί να κάνουν για να παρουσιάζουν κάποιες ενότητες. Αλλά στο τραπέζι μαζί της… όχι.\nΗ εκπομπή πέρα απο την “παλέτα των προσώπων” μπροστά στην κάμερα έχει τεράστιο θέμα αντίληψης. Οι “μυρωδιάδες” πίσω απο τις κάμερες δεν μπήκαν κάν στην διαδικασία χθές να σκεφτούν πώς ελέω κακοκαιρίας ο κόσμος θέλει πληροφορία. Δυστυχώς… αυτό τους οδήγησε στον πάτο… με έναν Μουτσινά να κερδίζει την ώρα του χαλαρά και χωρίς σπουδαία νούμερα. Κι αυτό είναι πολύ πιο ανησυχητικό για την συνέχεια της εκπομπής. Η Ντρίβα τα βλέπει… και ετοιμάζεται για αλλαγές. Για να δούμε. Θα της τολμήσει;


Mia and Me στον Πολυχώρο Μεταίχμιο | Πάμε Βόλτα\nΕλάτε να ταξιδέψουμε στη μαγική χώρα της Σεντόπια με ξεναγό τη Μία και την παρέα της. Η αγαπημένη φίλη των παιδιών Μία και η παρέα της θα μετατρέψουν τον ΠΟΛΥΧΩΡΟ ΜΕΤΑΙΧΜΙΟ σε ονειρικό παραμύθι!\nΜε φόντο ένα εντυπωσιακό σκηνικό, οι μικροί φίλοι της Mia θα έχουν την ευκαιρία να ζήσουν όλα τα στάδια της «μεταμόρφωσής» τους σε νεράιδες και ξωτικά.\nFace Painting: H Mia καλωσορίζει τα παιδιά στη μαγική χώρα της Σεντόπια και τα μεταμορφώνει σε νεράιδες ζωγραφίζοντας τα πρόσωπά τους!\nΜπαλονοκατασκευές: Τα παιδιά αποκτούν τα δικά τους φτερά και ετοιμάζονται να πετάξουν στη μαγική χώρα της Σεντόπια και να αντιμετωπίσουν όλες τις προκλήσεις προκειμένου να σώσουν τους Μονόκερους!\nΖωγραφική: Οι μικροί φίλοι της Mia έρχονται σε επαφή με τη χώρα της Σεντόπια, χρωματίζοντας ήρωες και τοπία του παραμυθιού!\nΑφήγηση παραμυθιού: Το μαγικό βιβλίο ανοίγει και η ιστορία της Mia ξεκινά, με τα παιδιά να συμμετέχουν στη διάσωση των μονόκερων. Μια διαδραστική αφήγηση που μετατρέπει τα παιδιά σε πρωταγωνιστές, δίνοντάς τους ενεργό ρόλο στην εξέλιξη της ιστορίας!\nΣας περιμένουμε όλους! Θα συμβούν… μαγικά πράγματα!\nΠου: ΠΟΛΥΧΩΡΟΣ ΜΕΤΑΙΧΜΙΟ, ΙΠΠΟΚΡΑΤΟΥΣ 118, ΑΘΗΝΑ\n24/01/2015 - 12:30


Η σωστή ενυδάτωση για την ξηρή επιδερμίδα - Garnier\nΑΡΧΙΚΉ > GARNIER MAGAZINE > Soin du Corps > Ultra-Doux > Η σωστή ενυδάτωση για την ξηρή επιδερμίδα\nΗ σωστή ενυδάτωση για την ξηρή επιδερμίδα\nΗ επιδερμίδα μας επιτελεί πραγματικά μοναδικό έργο, και είναι σημαντικό να της παρέχουμε όλα τα θρεπτικά συστατικά που χρειάζεται για να είναι υγιής και να λειτουργεί σαν ένας ισχυρός φραγμός. Υγιής επιδερμίδα σημαίνει ενυδατωμένη επιδερμίδα, με την αφυδάτωση να αποτελεί σύνηθες πρόβλημα. Είτε η θεραπεία έρχεται με φυσικές μεθόδους είτε με πιο… τεχνητά μέσα, η ενυδάτωση είναι το παν.\nΟ τύπος της επιδερμίδας σας –είτε είναι ξηρή, είτε λιπαρή, είτε μια μείξη των δύο– καθορίζεται σε μεγάλο βαθμό από τα γονίδιά σας. Υπάρχουν όμως φυσικοί τρόποι να καταπολεμήσετε την ξηρότητα. Πρώτα από όλα, η πλέον φυσική θεραπεία κατά της ξηρότητας είναι το άφθονο νερό. Υπάρχουν πολλοί καλοί λόγοι για να πίνετε νερό: μας δροσίζει, ρυθμίζει τη θερμοκρασία του σώματος, και βοηθά στη λειτουργία του εγκεφάλου. Είναι όμως εξίσου σημαντικό, αν θέλουμε η επιδερμίδα μας να είναι υγιής και απαλή. Επίσης, ελαχιστοποιήστε την έκθεσή σας στις σκληρές καιρικές συνθήκες (υγρασία, άνεμος, δυνατός ήλιος), για να βοηθήσετε την επιδερμίδα σας να μην χάσει τα φυσικά έλαιά της που είναι απαραίτητα για την ενυδάτωσή της. Και φυσικά, απαραίτητη είναι και η ισορροπημένη διατροφή, πλούσια σε φρούτα, πρωτεΐνες και λιπαρά οξέα –όπως αυτά που απαντώνται στα ψάρια και τους ξηρούς καρπούς–, χωρίς υπερβολικές ποσότητες αλατιού.\nΜερικές φορές, βέβαια, η επιδερμίδα μας χρειάζεται λίγη έξτρα φροντίδα, την οποία μπορούμε να βρούμε μόνο σε εξειδικευμένα προϊόντα. Ένα σωστό και αποτελεσματικό καθημερινό πρόγραμμα περιποίησης θα προσφέρει βαθιά ενυδάτωση στην επιδερμίδα σας, συμπληρώνοντας ιδανικά όλα τα παραπάνω βήματα. Ξεκινήστε κάνοντας απολέπιση με ένα ειδικό γάντι και ένα scrub καλής ποιότητας, για να απομακρύνετε τους ρύπους. Έπειτα χρησιμοποιήστε μια ενυδατική, μη φαγεσωρογόνο μάσκα προσώπου, για να την ενυδατώσετε σε βάθος. Τέλος, εφαρμόστε μια καλή ενυδατική που θα βελτιώσει άμεσα την όψη και την αίσθηση της ξηρής επιδερμίδας. Αναζητήστε συστατικά-κλειδί, όπως το στεατικό οξύ, τα απαλυντικά κεραμίδια, και η χοληστερόλη. Φροντίστε επίσης να χρησιμοποιείτε ελαφριά, καλής ποιότητας προϊόντα μακιγιάζ –και πάντοτε με φειδώ–, καθώς τα προϊόντα που είναι βαριά ή γεμάτα χημικές ουσίες θα επιδεινώσουν την ξηρή επιδερμίδα.\nΗ ξηρή επιδερμίδα μπορεί να αποδειχθεί αρκετά ενοχλητική, αφού όχι μόνο κλέβει την προσοχή από τα πιο όμορφα χαρακτηριστικά μας, αλλά επίσης μπορεί να μας προκαλέσει και έντονη δυσφορία. Ακολουθήστε τις παραπάνω συμβουλές και ενυδατώστε την επιδερμίδα σας αμέσως μόλις εμφανίσει σημάδια ξηρότητας, για να τη βοηθήσετε να ανακτήσει τη λάμψη και την υγεία της.


pireastime.gr - Β. Κορκίδης :Από το "GREXIT" στο "GRENTRY"»\nΠολιτική Β. Κορκίδης :Από το "GREXIT" στο "GRENTRY"»\nΔευτέρα, 13 Ιουλίου 2015 17:24\nΒ. Κορκίδης :Από το "GREXIT" στο "GRENTRY"»\nΔήλωση προέδρου Ε.Σ.Ε.Ε & Ε.Β.Ε.Π. Βασίλη Κορκίδη μετά τη Σύνοδο Κορυφής των ηγετών της Ευρωζώνης\nΌλοι γνωρίζουμε τις θυσίες που έχουμε υποστεί τα τελευταία έξι χρόνια και ήδη κοστολογούμε τα νέα φορολογικά βάρη, που μας περιμένουν σε βάθος τριετίας. Όμως με τη συμφωνία, η Ελλάδα παραμένει όρθια στην καρδιά της Ευρώπης και οι Έλληνες,αν και λαβωμένοι, είμαστε ακόμα ζωντανοί για να παλέψουμε.\nΟφείλουμε, να αναγνωρίσουμε, ότι έστω και την ύστερη ώρα, ο Πρωθυπουργός και οι πολιτικοί αρχηγοί, έκαναν την υπέρβασή τους, ανέλαβαν σοβαρές ευθύνες και πήραν δύσκολες αποφάσεις, προτάσσοντας σύνεση, συναίνεση και συνεννόηση για τη σωτηρία της Ελλάδας. Επιπλέον, ακόμα και μέσα σε αυτό το «μουντό» διεθνές περιβάλλον υπήρξαν χώρες, που έδειξαν έμπρακτη αλληλεγγύη και των οποίων τη βοήθεια δεν πρέπει να ξεχάσουμε.


EL - Δύο καινούργιες ταινίες φέτος από το Studio Ghibli\nΔύο καινούργιες ταινίες φέτος από το Studio Ghibli\n«Καλή Χρονιά» ευχήθηκε το Studio Ghibli,\nένα από τα πιο φημισμένα στούντιο ταινιών κινουμένων σχεδίων παγκοσμίως και για να είναι ακόμη καλύτερη ανακοίνωσε ότι ο Χαγιάο Μιγιαζάκι, ο δημιουργός των «Ταξίδι στη Χώρα των Θαυμάτων» (2001) και «Το Κινούμενο Κάστρο» (2004), εργάζεται σε δύο ταινίες που θα είναι έτοιμες το 2020.\nΈχουν περάσει έξι χρόνια από την τελευταία ταινία του Μιγιαζάκι, τη «The Wind Rises». Το 2013, ο εμβληματικός σκηνοθέτης ανακοίνωσε ότι αποχωρεί αλλά, τέσσερα χρόνια αργότερα επέστρεψε για να δουλέψει πάνω στο «How Do You Live?».\nΣτον ευχετήριο χαιρετισμό του της 1ης Ιανουαρίου, το Studio Ghibli σημείωσε: «Εμείς εδώ στο Studio Ghibli είμαστε πάντα ευγνώμονες για τη συνεχή υποστήριξή σας. Η περασμένη χρονιά δεν ήταν κακή χρονιά για το Studio Ghibli, με καμπούκι και άλλες θεατρικές προσαρμογές, την επίσημη ανακοίνωση της λειτουργίας του Πάρκου Ghibli, πολλές εξελίξεις στις ξένες αγορές και άλλες. Ωστόσο, η Ιαπωνία βίωσε πολλές φυσικές καταστροφές, όπως καταρρακτώδεις βροχές και τυφώνες, και μας πονά η σκέψη ότι πολλοί εξακολουθούν να ζουν τις επιπτώσεις αυτών των τρομερών συμβάντων. Δίνουμε τα συλλυπητήριά μας σε αυτούς που επλήγησαν και κάνουμε μια προσευχή για σύντομη επάνοδο στη φυσιολογική ζωή τους. Στον κινεζικό ζωδιακό κύκλο, το 2020 είναι η Χρονιά του Αρουραίου. Οι αρουραίοι γεννούν πολλά μικρά και, λόγω αυτού, θεωρούνται σύμβολο ευημερίας των απογόνων, καθώς και υπηρέτες του θεού της σοδειάς. Το Studio Ghibli εργάζεται αυτή την περίοδο σε δύο καινούργια κινηματογραφικά πρότζεκτ. Επίσης, επιταχύνεται η κατασκευή του Πάρκου Ghibli, άρα πιστεύουμε ότι θα έχουμε για σας πολλά εξαιρετικά νέα αυτή τη χρονιά…»\nΠρος το παρόν, το φημισμένο στούντιο δεν έχει δώσει λεπτομέρειες για τη δεύτερη φετινή ταινία.\nΒασίλης Τσεκούρας/APE MPE\nPrevΠροηγούμενο ΆρθροΕπισκόπηση τύπου (9/1/2020)\nΕπόμενο ΆρθροΤο διπλό άστρο V Sagittae θα εκραγεί έως το τέλος του αιώνα μας και θα γίνει το πιο λαμπερό στον ουρανό, ξεπερνώντας και τον ΣείριοNext


Κωδικός Προϊόντος: bs-sach-colo-con\nConditioner που προστατεύει τα βαμμένα μαλλιά, ενισχύοντας τη λάμψη και την απαλότητα. Περιέχει την πατενταρισμένη τεχνολογία Ocean Silk, με εκχυλίσματα φυκιών, Βιταμίνες και αντηλιακά φίλτρα UV, θωρακίζει τα μαλλιά έναντι στις περιβαλλοντικές επιθέσεις βοηθώντας το χρώμα να διαρκέσει περισσότερο. Με εξαιρετικές μαλακτικές ιδιότητες αφήνει τα μαλλιά ευκολοχτένιστα, δυνατά, με όγκο και λάμψη μεταξιού.\nΕνισχύει τη λάμψη και την απαλότητα, προστατεύει το χρώμα. Με αντιηλιακά φίλτρα UV


iLoveThessaloniki: Να γιατί η Φραπεδούπολη πρέπει να Μποϋκοτάρει τον καφέ στις 11 Απριλίου!!\ngreekbastard 10 Απριλίου 2009 - 9:17 μ.μ.\nΑνώνυμος 10 Απριλίου 2009 - 11:51 μ.μ.\nΌχι, δεν θα μποϋκοτάρω τον καφέ στις 11 Απριλίου, και ξέρετε γιατί;\nΓιατί δεν δέχομαι να κάνω κάτι μόνο και μόνο επειδή μου το έχει επιβάλλει ένα αθηναϊκό μπλογκ ή το ΣΚΑΙ ή η WWF.\nΕπίσης, αρνούμαι να αποκαλέσω τη Θεσσαλονίκη "φραπεδούπολη". Η Θεσσαλονίκη είναι μια πόλη με 100.000 φοιτητές, όσοι κι ο πληθυσμός τού Βόλου, δηλαδή. ΑΥΤΟΙ γεμίζουν τα καφέ (και καλά κάνουν τα παιδιά), και όχι οι Θεσσαλονικείς, οι οποίοι είτε δουλεύουν από το πρωί ως το βράδυ για να ζήσουν, είτε είναι άνεργοι (20% τουλάχιστον η ανεργία στην πόλη μας).\nΑν κάποιος ζει "χαλλλαρά", αυτοί είναι μάλλον οι Αθηναίοι, με το 1 εκατομμύριο δημόσιους υπαλλήλους που τα ξύνουν από τις 9 το πρωί ως τις 12 το μεσημέρι.\nΔεν δέχομαι να αποκαλείς την πόλη μας "τεμπέλα". Απαιτώ σεβασμό στους άνεργους συμπολίτες μας.\nΞέρετε τι πρέπει να μποϋκοτάρουμε; Τα κόμματα και τους πολιτικούς μας, που μας τάζουν ισονομία, ισοπολιτεία και καλύτερες μέρες, και κάθε χρονιά που περνάει είναι χειρότερη από την προηγούμενη, ενώ η Αθήνα αναπτύσσεται με τους φόρους μας.\nΑΥΤΟ χρειαζόμαστε... μια αυτόνομη πολιτική φωνή πουθα διεκδικήσει για τη Θεσσαλονίκη αυτά που δικαιούμαστε, και όχι να παπαγαλίζουμε όλα όσα βλέπουμε και διαβάζουμε στα αθηναϊκά ΜΜΕ και μπλογκ.\nTasos 11 Απριλίου 2009 - 3:37 π.μ.\nπραγματικά θα πρέπει να κάνουμε κάτι!Σε όλη την Ελλάδα ο καφές έχει πάει σε δυσθεώρητα ύψη!Έχουν φτάσει να μας κοροϊδεύουν και εμείς να μην λέμε τίποτα!Μία φυσιολογική τιμή στον φραπέ είναι το πολύ μέχρι 2 Ευρώ!!Γι αυτό για μια μέρα ούτε και μεις θα πιούμε καφέ εξω!!!\nKourtGeo 11 Απριλίου 2009 - 10:22 π.μ.\n@greekbastard ευχαριστώ το θέμα δεν είναι αν μιλάω σώστα ή όχι αλλά τι θα πράξουμε τελικά...Μήπως δεν θα κάνει κανένας μπουκοτάζ?\nKourtGeo 11 Απριλίου 2009 - 10:33 π.μ.\n@φίλε ανώνυμε σεβαστή η άποψη σου.. Άλλωστε το καλό με αυτήν την επικοινωνία είναι ότι ακούγονται όλες οι απόψεις...Και εμένα με πονάει ο όρος φραπεδούπολη αλλά δυστυχώς έτσι την έχουμε καταντήσει αυτή την πόλη.. Δεν νομίζω ότι αυτοί που φταίνε είναι οι Αθηναίοι Το μόνο που φταίει είναι η ανικανότητα της δικιά μας Τοπικής αυτοδιοίκησης Που δυστυχώς τους εκλέγουμε οι ίδιοι.. Δεν μπορεί η Θεσσαλονίκη να έχει καταλήξει συνώνυμο του Τσουρεκιού Τερκενλής και του φραπέ!!\nΣε καμία περίπτωση δεν προσπαθώ να επιβάλω κάτι ...Καθένας είναι ελεύθερος για το τι θέλει να πράξει...Μπορεί να Μποϋκοτάρει μπορεί και όχι…\nKourtGeo 11 Απριλίου 2009 - 10:34 π.μ.\n@Συμφωνώ απόλυτα φίλε Τάσο...Και εμείς δεν θα πιούμε καφέ έξω...\nΑνώνυμος 11 Απριλίου 2009 - 12:04 μ.μ.\nΑγαπητέ KourtGeo, σκέψου σε παρακαλώ, ΠΟΙΟΣ επέβαλε το στερεότυπο ότι η Θεσσαλονίκη είναι η πόλη τού φραπέ και του Τερκενλή;\nΤα ΜΜΕ. Η Αθήνα.\nΟι δικοί μας άρχοντες έχουν τεράστιο μερίδιο ευθύνης για την εικόνα της πόλης, ΑΛΛΑ ΣΤΟ ΜΕΤΡΟ ΠΟΥ ΤΟΥΣ ΑΝΑΛΟΓΕΙ! Δεν τους δαιμονοποιώ και δεν θεωρώ ότι έχουν μόνο αυτοί ευθύνη για τη στάση τού συστήματος απέναντι στη Θεσσαλονίκη.\nΣτην ουσία δεν απαντάς σε τίποτα από όσα έχω γράψει, σε κανένα από τα επιχειρήματά μου, Αγωνιάς απλώς να αναπαράγεις τα ρατσιστικά κλισέ και τους ετεροπροσδιορισμούς ("φραπεδούπολη" κλπ).\nM 11 Απριλίου 2009 - 2:04 μ.μ.\nΑφού έχουμε αναγάγει ένα σκατοζούμι σε εθνικό ρόφημα που το παίρνουμε σαν πρέζα για να ξυπνήσουμε, να μιλήσουμε και να εργαστούμε καλά κάνουν και το χρεώνουν όσο θέλουν. Η ηρωίνη ξέρετε πόσο έχει πάει; Συμφέρει ο καφές. Άσε πιά το τεμπελχανείο και το καρακατσουλιό που μαζεύεται στις καφετέριες για κουτσομπολιό και φιγούρα. Τουλάχιστον 20 ευρώ πρέπει να χρεώνεται. Σε όποιον δεν αρέσει ας πέσει στην κόκα.\nΑνώνυμος 12 Απριλίου 2009 - 12:38 μ.μ.\nΚαι μετά το καφέ μποϋκοτάρισμα στα bar που σερβίρουν μπόμπες, κυρίως στα ουϊσκια, βλέπε Spiti mou, Δωμάτιο με Θέα, Ανεμοεσσα.\nΣτα περισσότερα ζητάν ένα συγγνώμη και σου αλλάζουν το ποτό.\nΣε άλλα, βλέπε Ανεμοεσσα, σου πουλάν εξυπνάδα και προσπαθούν να σε κλέψουν στο λογαριασμό...


Κορωνοϊός: Συναγερμός στα σχολεία - Θετικός μαθητής και στο Ναύπλιο\nΤετ. 23 ΙΟΥ 21 05:39\nΔεν εξελίσσεται καλά το άνοιγμα των σχολείων καθώς ήδη εμφανίζονται τα πρώτα κρούσματα κορωνοϊού.\nΣτο 5ο δημοτικό σχολείο Ναυπλίου ένας μαθητής εντοπίστηκε θετικός, μετά από τεστ που έκανε ο γονιός του και βρέθηκε επίσης θετικός.\nΟι επόμενες κινήσεις είναι να γίνει απολύμανση στο σχολείο, καθώς και ιχνηλατήσεις των κρουσμάτων. Σύμφωνα με έγκυρες πληροφορίες σχεδιάζεται να γίνουν τεστ και σε άλλους μαθητές και αναζητείται ο χώρος για να δρομολογηθεί αυτή η ενέργεια.\nΚορωνοϊός - Εξαδάκτυλος: Καλύτερα να ανοίγαμε το λιανεμπόριο παρά τα σχολεία\nΘεσσαλονίκη: Ανάστατοι οι γονείς μετά το κρούσμα σε δημοτικό σχολείο – Τι λέει η διευθύντρια\nΗράκλειο: Ο Χάρος έστησε καρτέρι - Τραγικές λεπτομέρειες από το φρικτό τροχαίο


Το επιτελείο Χαφτάρ μας ζήτησε στρατιωτικό υλικό για τον LNA | Greek National Pride\nΗ Τουρκία μας πρόλαβε στην Λιβύη.\nΜιλάμε για μία χώρα, στην οποία θα μπορούσαμε να έχουμε εμείς εδώ και χρόνια το πάνω χέρι.\nΣτρατιωτικοί του Εθνικού Στρατού έχουν σπουδάσει στην χώρα μας, ενώ οι περισσότεροι πολίτες έχουν φιλελληνικά αισθήματα, τώρα απλά τρέχουμε!\nΔεν παρέλειψε να εκφράσει τα παράπονα του για την ελληνική αποχή από την κρίση στη Λιβύη.\nΣε αντίθεση με την Τουρκία που ενεπλάκη στρατιωτικά ,η Ελλάδα απέφυγε να έχει ακόμη και διπλωματική παρουσία και δράση στην περιοχή.\nΤώρα η Αθήνα τρέχει, αλλά όπως φαίνεται πάλι προς λάθος κατεύθυνση!\n“Ακούμε στις ειδήσεις, σε τηλεοράσεις και ραδιόφωνα και διαβάζουμε στις εφημερίδες, ότι η ελληνική Κυβέρνηση, είναι πολύ θυμωμένη, που η κ. Μερκελ δεν την κάλεσε στη διάσκεψη του Βερολίνου για τη Λιβύη.\nΚαι ότι η Ελλάδα θα θέσει «βέτο», σε ενδεχόμενη συμφωνία , που θα αγνοεί τα ελληνικά συμφέροντα, είτε στη Σύνοδο των υπουργών Εξωτερικών της Ε.Ε., είτε και στην Σύνοδο Κορυφής της Ε.Ε.\nΘα είναι, μια συμφωνία των Σάρατζ και Χαφτάρ, με την πιθανή έγκριση ή εγγύηση, της Γερμανίας, της Τουρκίας, της Ρωσίας ή και των ΗΠΑ.\nΕπειδή όμως, δεν πρόκειται περί ευρωπαϊκής αποφάσεως, και φυσικά δεν έχει λόγο η Ε.Ε. να εγκρίνει την πιθανή συμφωνία, που θα προκύψει από την Διάσκεψη του Βερολίνου, δυσκολεύομαι να αντιληφθώ, που ακριβώς και πως , η Ελλάδα θα προβάλει βέτο.\nΤο μόνο που μπορεί να κάνει η Ελλάδα, είναι να εκφράσει τις αντιρρήσεις της, αλλά δεν βλέπω να έχει τη δυνατότητα να ακυρώσει μια συμφωνία, στην περίπτωση φυσικά, που θίγονται, από την συμφωνία, ελληνικά κυριαρχικά δικαιώματα, καθοιονδήποτε τρόπο”, αναφέρει το militaire.\nΔεν είναι λοιπόν καθόλου απίθανη η ένοπλη σύγκρουση στη Λιβύη να συνεχιστεί.\nΗ επιβολή εκεχειρίας θα είναι εξαιρετικά δύσκολη υπόθεση ,αφού είναι βέβαιο ότι ούτε ο Χάφταρ, αλλά ούτε και ο Σάρατζ μπορούν να εγγυηθούν ότι ελέγχουν απόλυτα όλες τις δυνάμεις τους.\nΤο ερώτημα που θέτει και ο ναύαρχος Μαχντάουϊ είναι αν η Ελλάδα έχει σκοπό να βοηθήσει. Προφανώς και δεν ζήτησε ούτε ο Χάφταρ, ούτε ο Μαχντάουϊ αποστολή στρατιωτικών δυνάμεων.\nΓνωρίζουν ότι η Ελλάδα δεν θα εμπλακεί στρατιωτικά στον εμφύλιο της χώρας τους. Υπάρχουν όμως πάρα πολλοί τρόποι με τους οποίους η Ελλάδα μπορεί να φανεί χρήσιμη στον στρατηγό Χάφταρ και στις δυνάμεις τους.\nΈνα μέρος του εξοπλισμού της Λιβύης, “συμπίπτει” με όπλα που η Ελλάδα διέθετε και γι΄ αυτό υπάρχουν ανταλλακτικά και άλλα “υλικά” που σ’ εμάς δεν χρειάζονται αλλά στις δυνάμεις του Χάφταρ θα πρόσφεραν πάρα πολλά.\nΤα θέματα αυτά τέθηκαν από τους Λίβυους που βρέθηκαν στην Αθήνα. Διαπίστωσαν ότι υπήρχε η γνωστή “υπάκουη προβλεψιμότητα” στην οποία πρόσφατα αναφέρθηκε και ο πρωθυπουργός.\nΚάποιοι έδειξαν να “σοκάρονται” με τέτοιου είδους συζητήσεις, αποδεικνύοντας για μία ακόμη φορά ότι απέχουν πολύ από τον ρεαλισμό που απαιτεί η διπλωματία και ειδικά η “μυστική” διπλωματία που είναι και η πιο ουσιαστική.\nΑν θέλουμε να ΄χουμε λόγο στις εξελίξεις στη Λιβύη, οι οποίες είναι αυτονόητο ότι μας επηρεάζουν, θα πρέπει με κάποιο τρόπο να ΄χουμε συμμετοχή σ’ αυτές.\nΓια να μπορούμε να ΄χουμε λόγο και σ’ όσα ακολουθήσουν μετά από το τέλος της λιβυκής κρίσης.\nΕπαναλαμβάνουμε ότι δεν μιλά κανένας για αποστολή στρατιωτικών δυνάμεων, αλλά για βοήθεια ουσιαστική στις δυνάμεις του Χάφταρ.\nΔεν ρισκάρουμε και πολλά.\nΟ χάρτης δείχνει ότι ο ισχυρός άνδρας της επόμενης ημέρας θα ΄ναι ο Χάφταρ.\nΕλέγχει όλη τη Λιβύη.\nPrevious post ← Κρίσεις Ενόπλων Δυνάμεων: ΦΙΑΣΚΟ που βαραίνει και το ΥΠΕΘΑ και το Μέγαρο Μαξίμου\nNext post Άξονας Αθήνας-ΗΑΕ κατά Άγκυρας: »Χρυσό» deal για τον εκσυγχρονισμό των Ελληνικών Apache →


Ελληνική Επανάσταση - 26 έως 28 Ιουλίου 1821 | Κατάνυξη\nΕλληνική Επανάσταση – 26 έως 28 Ιουλίου 1821\nΠαράδοση Ζαπαντίου – Νίκη Ελλήνων στο Γηροκομείο – Πρόταση Τούρκων για παράδοση Νεόκαστρου – Πρόσκληση Υψηλάντη προς επαρχίες για αποστολή αντιπροσώπων – Επιστολή Μεσολογγιτών προς Βαρνακιώτη – Αποχώρηση Ελλήνων από Γηροκομείο\n26 Ιουλίου 1821\nΗ πολιορκία του Ζαπαντίου (σημερινή Μεγάλη Χώρα Αγρινίου) που άρχισε στις 15 Ιουνίου υπό την ηγεσία του Κωνσταντίνου Βλαχόπουλου, έληξε σήμερα με την παράδοση των Τούρκων. Οι Τούρκοι μετά την ήττα τους και τον θάνατο του αρχηγού τους Ζουλφικάραγα στις 18 Ιουλίου έχασαν κάθε ελπίδα σωτηρίας και παραδόθηκαν στους Έλληνες με τον όρο να σεβαστούν τη ζωή τους. Οι ένοπλοι αφοπλίστηκαν.\nΟι Έλληνες γύρω από την Πάτρα με αναπτερωμένο το ηθικό μετά την νικηφόρα μάχη στο Σαραβάλι τόλμησαν να κατέβουν στα πεδινότερα μέρη πλησίον της πόλης. Ο Γιουσούφ για αντιπερισπασμό έστειλε ένα σώμα εναντίον του Γηροκομείου που το υπερασπίζονταν λίγοι Έλληνες. Η τουρκική επίθεση αντιμετωπίστηκε με επιτυχία.\nΟι Τούρκοι του Νεοκάστρου εξαντλημένοι από τις κακουχίες ζήτησαν να παραδοθούν. Ελπίζουν ότι θα σωθούν, όπως οι συμπατριώτες τους της Μονεμβασιάς. Η απαίτησή τους να παραδοθούν στον Υψηλάντη προκάλεσε πάλι την δυσαρέσκεια των γερουσιαστών. Ο Υψηλάντης έστειλε αντιπρόσωπο τον Τυπάλδο και οι γερουσιαστές έστειλαν ως συμπράκτωρα των γερουσιαστή Νικόλαο Πονηρόπουλο. Αυτή τη φορά δεν θα επιτρέψουν τον Υψηλάντη να δρέψει μόνος του τις δάφνες μια νέας επιτυχίας.\n27 Ιουλίου 1821\nΤα κανόνια της Μονεμβασιάς μεταφέρθηκαν στο ελληνικό στρατόπεδο της Τριπολιτσάς. Όλοι ελπίζουν ότι θα βοηθήσουν στην άλωση της πόλης αλλά, δυστυχώς, δεν υπάρχουν οι πυροβολητές που θα τα χρησιμοποιήσουν. Στο σώμα πυροβολικού των Ευρωπαϊκών στρατών υπηρετούν οι πλέον μορφωμένοι αξιωματικοί που γνωρίζουν την τέχνη και την τεχνική της βαλλιστικής. Ακόμα και ο Υψηλάντης, ο οποίος ήταν αξιωματικός του Ιππικού, δεν είχε ιδέα από την χρήση τους.\nΠαρά την άγνοια του στην χρήση των κανονιών, ο Υψηλάντης γνώριζε την δυσχερή πολιτική θέση στην οποία βρισκόταν στο εσωτερικό, αλλά κυρίως την ύψιστη ανάγκη της επανάστασης να αποκτήσει μια νόμιμη κυβέρνηση που θα την αντιπροσωπεύει στο εξωτερικό. Για να νομιμοποιήσει την εξουσία του επείγεται να δημιουργήσει ένα πολιτικό σώμα γύρω του. Γι’ αυτό το λόγω έγραψε εγκύκλια επιστολή και την έστειλε στις επαρχίες με την εντολή να έρθουν στο στρατόπεδο όσο το δυνατόν συντομότερα δύο πρόκριτοι από κάθε επαρχία.\nΟ Τουρκικός στόλος φάνηκε σε μακρινή απόσταση να βγαίνει από το λιμάνι της Κώ. Δόθηκαν τα σήματα από τις ναυαρχίδες και όλα τα πλοία συγκεντρώθηκαν πίσω από την Κω.\nΟι ενέργειες του Μαυροκορδάτου με σκοπό την δημιουργία ενός πολιτικού ορμητήριου απέδωσαν άμεσα καρπούς. Οι Μεσολογγίτες έστειλαν επιστολή στον Βαρνακιώτη, στον Ίσκο και τον Τσόγκα, τους κυριότερους στρατιωτικούς της Δυτικής Στερεάς Ελλάδας ότι τον αναγνωρίζουν ως γενικό αρχηγό. Ο Βαρνακιώτης, ο σημαντικότερος στρατιωτικός της επαρχίας, αν και δεν αντέδρασε άμεσα, ωστόσο θίχτηκε από το περιεχόμενο της επιστολής και την ευκολία με την οποία τον παραμέρισαν.\nΑυτές τις μέρες πολλοί Έλληνες και Βούλγαροι ιπποκόμοι, ανάμεσά τους και ο βούλγαρος στην καταγωγή Χατζηχρήστος (Κρίστε Ντράγκοβιτς), δραπέτευσαν από την Τριπολιτσά. Ο Χατζηχρήστος, άξιος ιππέας και φοβερός πολεμιστής, αμέσως έθεσε τον εαυτό του στην διάθεση των Ελλήνων. Η προσφορά του μέχρι το τέλος της Επανάστασης θα είναι λαμπρή.\nΠαρά την προχθεσινή της επιτυχία η φρουρά του Γηροκομειού αναγκάστηκε να αποχωρήσει από αυτό το προκεχωρημένο φυλάκιο του Ελληνικού στρατοπέδου έξω από την Πάτρα λόγω έλλειψης εφοδίων και των απαιτούμενων μέσων για την κατοχή της θέσης. Οι Τούρκοι αμέσως το κατέλαβαν και τοποθέτησαν φρουρά.\nΠροηγούμενο άρθροΟ Άγ. Νικόλαος Καβάσιλας για την προσευχή [mp3 – 2015]\nΕπόμενο άρθροΤo «θαυματουργό κομποσχοίνι» του Γέροντα (Δ΄ Μέρος)


Έτσι ήταν τα 7 θαύματα του κόσμου! – 🆂🅼🅰🆁🆃🅿🅷🅾🅽🅴🅶🆁🅴🅴🅲🅴\nΈτσι ήταν τα 7 θαύματα του κόσμου!\nΗ ασφαλιστική εταιρεία, Budget Direct αποφάσισε να δείξει πως θα ήταν τα 7 θαύματα του κόσμου την περίοδο της ακμής τους, και το αποτέλεσμα είναι εντυπωσιακό! Μόνο ένα από τα 7 θαύματα της αρχαιότητας υπάρχει μέχρι και σήμερα, η μεγάλη πυραμίδα της Γκίζας στην Αίγυπτο. Τα υπόλοιπα έξι θαύματα καταστράφηκαν από πολέμους και φυσικές καταστροφές και την παρακμή των πολιτισμών που τα κατασκεύασαν.\nΤα επτά θαύματα του κόσμου είναι:\nΜεγάλη Πυραμίδα της Γκίζας (2584-2561 π.Χ.),\nΚρεμαστοί κήποι της Βαβυλώνας (8ος-6ος αιώνας π.Χ.),\nΧρυσελεφάντινο άγαλμα του Ολυμπίου Διός (430 π.Χ.),\nΝαός της Αρτέμιδος στην Έφεσο (356 π.Χ),\nΜαυσωλείο της Αλικαρνασσού (353-351 π.Χ.),\nΚολοσσός της Ρόδου (292-280 π.Χ.)\nΦάρος της Αλεξάνδρειας (280 π.Χ.).\nΟ Κολοσσός της Ρόδου, ήταν ένα τεράστιο σε διαστάσεις άγαλμα το οποίο απεικόνιζε τον θεό Απόλλωνα. Ανεγέρθηκε από τον Χάρη τον Λίνδιο μαθητή του Λύσιππου τον 3ο αιώνα π.Χ. Το Άγαλμα της Ελευθερίας που βρίσκεται στη Νέα Υόρκη έχει το ίδιο περίπου μέγεθος με τον Κολοσσό της Ρόδου, αν και στηρίζεται σε υψηλότερη βάση. Η όψη του αγάλματος λέγεται ότι διακρινόταν από την είσοδο του λιμένα της Ρόδου.\nΔείτε ΕΔΩ μια προς μια όλες τις φωτογραφίες και τα σύντομα βίντεο με αναπαραστάσεις των 7 θαυμάτων.\nΠροηγούμενο Previous post: Android Q: Αυτές είναι οι νέες καινοτομίες\nΕπόμενη Next post: Wind:έρχονται νέες αλλαγές στις χρεώσεις!